sagorsarker/bangla-wikipedia huggingface dataset:
কমিউনিস্ট ইস্তেহার

কমিউনিস্ট ইস্তেহার বা কমিউনিস্ট ম্যানিফেস্টো প্রথম প্রকাশ হয় ফেব্রুয়ারি ২১, ১৮৪৮ সালে। জার্মান ভাষায় রচিত এই বইটির নাম ছিলো "মানিফেস্ট ডেয়ার কোমুনিস্টেন" (Manfest Der Kommunisten)। কার্ল মার্কস এবং ফ্রিডরিখ এঙ্গেলস এটি যৌথভাবে রচনা করেন। কমিউনিস্ট বিপ্লবের উদ্দীপনার পেছনে এই গ্রন্থের ভূমিকা আজও সমপরিমাণে অটুট আছে।
কমিউনিস্ট ইস্তেহারের প্রথম ভাগের নাম "বুর্জোয়া ও প্রলেতারিয়েত"। এই ভাগে সামন্ততান্ত্রিক সমাজ থেকে পুঁজিবাদের জন্মের কাহিনী বলা হয়। মার্ক্স পুঁজিবাদের আকাশচুম্বী উৎপাদন ক্ষমতাকে যথাযথ স্বীকৃতি দেন। তবে পুঁজিবাদের ধ্বংসাত্মক ক্রিয়াকলাপ তিনি তার রচনায় উদ্‌ঘাটিত করেছেন। তার মতে অকল্পনীয় হারে পণ্যোৎপাদন বাড়লেও সমাজ থেকে দারিদ্র্য দূর হয়নি। তিনি পুঁজিবাদের অন্তর্বিরোধ এবং আর্থিক সংকটের বিশ্লেষণ করেছেন। এই ইস্তেহারে ধনতন্ত্রের অন্ধকার দিক দেখিয়ে পরিবর্তে অন্য কোনো সমাজব্যবস্থার কথা বলা হয়নি। তবে বলা হয়েছে, প্রচলিত সমাজব্যবস্থার গতিশীলতা থেকেই ঘটনাক্রমে ধ্বংসাত্মক শক্তির জন্ম হবে।
কমিউনিস্ট ইস্তেহার-এর ভেতর যে মূলচিন্তা প্রবহমান তা এই যে ইতিহাসের প্রতি যুগে অর্থনৈতিক উৎপাদন এবং যে সমাজ-সংগঠন তা থেকে আবশ্যিকভাবে গড়ে উঠে, তাই থাকে সেই যুগের রাজনৈতিক ও বুদ্ধিবৃত্তিগত ইতিহাসের মূলে। সুতরাং জমির আদিম যৌথ মালিকানার অবসানের পর থেকে সমগ্র ইতিহাস হয়ে এসেছে শ্রেণী সংগ্রামের ইতিহাস। আধুনিক বুর্জোয়া সম্পত্তির অনিবার্যভাবে আসন্ন অবসানের কথা ঘোষণা করাই ছিল এই বইয়ের লক্ষ্য।
১৯১৭ সালের অক্টোবর বিপ্লবের পরে রাশিয়ার ক্ষমতায় ভ্লাদিমির লেনিন নেতৃত্বাধীন বলশেভিকরা আসে। তখন বিশ্বের প্রথম সমাজতান্ত্রিক রাষ্ট্র স্পষ্টভাবে মার্কসবাদী লাইন বরাবর প্রতিষ্ঠিত হয়েছিল। সোভিয়েত ইউনিয়নের কমিউনিস্ট পার্টির ( সিপিএসইউ ) অধীনে সোভিয়েত ইউনিয়ন, যা বলশেভিক রাশিয়া একটি অংশ, একটি প্রলেতারিয়েতের একনায়কত্বাধীন রাষ্ট্র ছিল। তৃতীয় আন্তর্জাতিক এবং অন্যান্য লেনিনবাদী পার্টিগুলো মার্কস, এঙ্গেলস ও লেনিনের সর্বোত্তম কাজ জানতে ইচ্ছুক ছিলো। উপরন্তু, দলের নেতাদের মার্কসবাদী-লেনিনবাদী মতাদর্শের উপর তাদের নীতিগত সিদ্ধান্তের ভিত্তি প্রত্যাশিত ছিল। তাই এই ধরনের কাজ, যেমন ইশতেহার পার্টির বিভিন্ন স্তরের নেতাকর্মীদের বর্তমানে পড়ার প্রয়োজন বোধ করা হয়।
আবদুর রহমান বিশ্বাস

আবদুর রহমান বিশ্বাস (২৬ সেপ্টেম্বর ১৯২৬-৩ নভেম্বর ২০১৭) ছিলেন বাংলাদেশের সাবেক রাষ্ট্রপতি। তিনি ১৯২৬ সালের ১ সেপ্টেম্বর বরিশালের শায়েস্তাবাদ গ্রামে জন্ম গ্রহণ করেন।
আবদুর রহমান বিশ্বাস স্কুল ও কলেজ জীবন বরিশালে কাটে। তিনি ঢাকা বিশ্ববিদ্যালয় থেকে বিএ (সম্মান) ও ইতিহাস এবং আইনে স্নাতক ডিগ্রি লাভ করেন। প্রথমে তিনি স্থানীয় সমবায় ব্যাংকের সভাপতি হিসেবে কর্মজীবন শুরু করেন। শিক্ষাবিস্তারেরে উদ্দেশ্যে তিনি কিছু শিক্ষা প্রতিষ্ঠান প্রতিষ্ঠা করেন। এই কাজের জন্য সরকার ১৯৫৮ সালে তাকে "স্বেচ্ছাসেবী সমাজ কর্মী" হিসেবে স্বীকৃতি দান করে। ষাটের দশকে কিছু দিন বাবুগঞ্জ পাইলট উচ্চবিদ্যালয়ের প্রধান শিক্ষকের দায়িত্ব পালন করেন। পরে বরিশালে আইন পেশায় জড়িয়ে পড়েন।
১৯৬২ ও ১৯৬৫ সালে তিনি পূর্ব পাকিস্তান আইন সভার সদস্য নির্বাচিত হন। ১৯৬৫ থেকে ১৯৬৯ পর্যন্ত তিনি সংসদ সচিব হিসেবে দ্বায়িত্ব পালন করেন। ১৯৬৭ সালে তিনি জাতিসংঘের ২২তম সাধারণ সভায় অংশ করেন। ১৯৭৪ ও ১৯৭৬ সালে তিনি বরিশাল বার আসোসিয়েশনের সভাপতি নির্বাচিত হন। ১৯৭৭ সালে তিনি বরিশাল পৌরসভার চেয়ারম্যান নির্বাচিত হন। ১৯৭৯ সালের সাধারণ নির্বাচনে আবদুর রহমান বিশ্বাস সংসদ সদস্য নির্বাচিত হন। ১৯৭৯-৮০ সময়ে তিনি রাষ্ট্রপতি জিয়াউর রহমানের মন্ত্রীসভায় পাট মন্ত্রী ছিলেন এবং ১৯৮১-৮২ সালে রাষ্ট্রপতি বিচারপতি আবদুস্‌ সাত্তারের মন্ত্রী সভায় স্বাস্থ্য মন্ত্রী ছিলেন।
বাংলাদেশে সংসদীয় শাসন ব্যবস্থা চালু হবার পর ১৯৯১ এর ৮ অক্টোবর দেশের রাষ্ট্রপতি নির্বাচিত হন। রাষ্ট্রপতি থাকা কালীন তিনি তৎকালীন সেনাবাহিনী প্রধান জেনারেল নাসিমের নেতৃত্বে সংঘটিত এক সামরিক অভ্যূত্থান প্রতিহত করেন। ১৯৯৬ সালের ৮ অক্টোবর তার রাষ্ট্রপতি হিসেবে মেয়াদ শেষ হয়। রাষ্ট্রপতি থাকাকালেই ১৯৯৬ সালের এক সেনা অভ্যূত্থান ঠেকিয়ে দেশবাসীর কাছে যথেষ্ট প্রশংসা কুড়ান।
রাষ্ট্রপতির পদ ছাড়ার আব্দুর রহমান বিশ্বাস রাজনীতি থেকে অবসর নেন। তিনি রাষ্ট্রপতি পদ ছাড়ার আগেই তার নির্বাচনী আসনে বড় ছেলে এহতেশামুল হক নাসিম ১৯৯৬ সালে সংসদ সদস্য নির্বাচিত হন। ১৯৯৮ সালের ১২ মার্চ ঢাকায় এক বিয়ের দাওয়াতে খাবারের বিষক্রিয়ায় মারা যান নাসিম। এই ঘটনায় মানসিকভাবে ভেঙ্গে পড়েন আব্দুর রহমান বিশ্বাস।
আবদুর রহমান বিশ্বাস আট ছেলে মেয়ের বাবা।
তিনি ৩ নভেম্বর ২০১৭ সালে রাত পৌনে নয়টার দিকে ঢাকার ইউনাইটেড হাসপাতালে মৃত্যুবরণ করেন। তিনি বার্ধক্যজনিত নানা রোগে ভুগছিলেন।
খনার বচন

খনার বচন মূলত কৃষিতত্ত্বভিত্তিক ছড়া। আনুমানিক ৮ম থেকে ১২শ শতাব্দীর মধ্যে রচিত। অনেকের মতে, খনা নাম্নী জ্যোতির্বিদ্যায় পারদর্শী এক বিদুষী বাঙালি নারীর রচনা এই ছড়াগুলো। তবে এ নিয়ে মতভেদ আছে। অজস্র খনার বচন যুগ-যুগান্তর ধরে গ্রাম বাংলার জন-জীবনের সাথে মিশে আছে। জনশ্রুতি আছে যে, খনার নিবাস ছিল অধুনা পশ্চিমবঙ্গের উত্তর চব্বিশ পরগণা জেলার বারাসত সদর মহকুমার দেউলিয়া গ্রামে (বর্তমানে চন্দ্রকেতুগড় প্রত্নস্থল, যেটি "খনামিহিরের ঢিবি" নামে পরিচিত)। তিনি ছিলেন বৈদ্য বংশজাত । এমনকি, তিনি রাজা বিক্রমাদিত্যের সভার নবরত্নের দশম সদস্য ছিলেন বলে কথিত। বরাহমিহির বা বররুচি-এর পুত্র মিহির তার স্বামী ছিল বলেও কিংবদন্তি কথিত আছে। এই রচনাগুলো পাঁচ ভাগে বিভক্ত। 
তবে পাবে পোয়ে।
তাতেই কাপড়, তাতেই ভাত।(কলাগাছের ফলন শেষে গাছের গোড়া যেন না কাটে কৃষক, কেননা তাতেই সারা বছর ভাত-কাপড় জুটবে তাদের।)
রাজা যায় মাগনে।(আগনে অর্থাৎ অঘ্রাণে, আর, মাগনে মানে ভিক্ষাবৃত্তির কথা বোঝাতে ব্যবহৃত, অর্থাৎ যদি অঘ্রাণে বৃষ্টিপাত হয়, তো, রাজারও ভিক্ষাবৃত্তির দশা, আকাল অবস্থায় পতিত হওয়াকে বোঝায়।)
কড়ি হয় তুষে।(অর্থাৎ, পৌষে বৃষ্টিপাতের ফলে কৃষক তুষ বিক্রি করেও অঢেল টাকাকড়ির বন্দোবস্ত করবে।)
তিন না জানেন বরাহ।
মেঘের মধ্যেই জলের রেখা,
আগে হতে পিছে ভালো যদি ডাকে মায়।।(খালি কলসি দেখে যাত্রা করলে টা শুভ হয় না কিন্তু যদি সেই কলসিতে জল/পানি ভরতে যাওয়ার দৃশ্য দেখে কেউ যাত্রা করে তা শুভ সূচনা হয়। যাত্রা করার আগে মায়ের ডাক ভাল, কিন্তু যাত্রা করে বেরিয়ে যাওয়ার পর মা যদি পেছন থেকে ডাকে তা আরও মঙ্গলের সূচনা করে।)
তার বলদের হয় বাত, ঘরে তার থাকে না ভাত।(পূর্ণিমা বা অমাবস্যায় হাল ধরা উচিত নয়, ধরলে চিরকাল দুঃখ পেতে হয়। বলদ বাত রোগে পঙ্গু হয়ে যায়, চাষ না করার ফলে ঘরে তার ভাত জোটে না।)
(যার বলদ থাকতেও যে মায়া করে খাটায় না, তার বলদ শুধু বসে খায়। ফলে বলদের পেছনে শুধু শুধু খরচ হয় এবং জমিতে কোন চাষ হয় না। ফলে খাবারের অভাব দেখা দেয়। মানুষ বসে খেলেও একই ফল হয়।)
(বাড়ির কাছে ধানের জমি থাকলে এবং তাতে চাষ করলে লাভবান হওয়া যায় বেশি। কারণ চুরি যাবার ভয় থাকে না এবং পাহারা দেওয়ার জন্য পয়সা দিয়ে লোক রাখার দরকার হয় না। সুযোগ বুঝে খুঁজে দেখে যদি গরু কেনা যায় তাতে না চিনলেও বেশি লাভবান হাওয়া যায়।)
লক্ষ্মী বলেন ঐখানে আছি।(ফাঁক ফাঁক করে ধান বুনলে ধানের গুছি মোটা হয় এবং অনেক বেশি ফলন হয়।)
(যে দিন ধানের শীষ বের হবে তার থেকে ঠিক কুড়ি দিন পর ধান কাটতে হবে। ধান মাড়াই ও ঝাড়াই করতে হবে দশ দিনের মধ্যে এবং তারপর নিয়ে গোলায় তুলবে।)
(যে কৃষক পরের সাহায্যে চাষ করে তার আশা বৃথা। বাপ-ছেলে কাজ করলে সবচেয়ে ভাল ফসল ফলানো যায় তা না হলে সহোদর ভাইকে নিলেও ঠিকমত কাজ করবে। অন্যরা ফাঁকি দেওয়ার চেষ্টা করবে।)
(একই জমিতে যদি সরিষা ও মুগ বা সরিষা ও কলাই একসাথে বোনা যায় তাহলে দুটি ফসলই একসাথে পাওয়া যায়।)
(দিনের বেলা প্রখর রোদ আর রাত্রে বৃষ্টি হলে ধানের জমি উর্বর হয় ও ধানের ফলন ভাল হয়।)
(বেলে মাটিতে আউশ ধান এবং এঁটেল মাটিযুক্ত জমিতে পাট ভাল হয়।)
(এখানে বলা হয়েছে, নদীর পাড়ে কচু গাছ বুনলে কচুর ফলন ভালো হয়।)
(শরৎকালের শেষ দিকে সরিষার আবাদ করার উপদেশ দেওয়া হয়েছে,এতে লাভ পাওয়া যায়।)
(অঘ্রাণে বৃষ্টি না হলে কাঁঠালের ফলন ভালো হয় না।)
(গ্রাম বাংলার বাড়ির চাল বা ছাদভরা কুমড়োগাছের পাতার ফলনও যদি ভালো হয়, তাহলে মানুষ সেটার দ্বারাই অন্ন যোগাতে পারবে।)
(যে পুকুরে মাছ চাষ করা হয়, তার পাশে লাউগাছ লাগানো উপকারী। আবার যে জমিতে ধান চাষ হয়, সেখানে মরিচের ফলন ভালো হয়।)
( যে বছর বর্ষায় পানি কম হয়, সে বছর অধীক শীত হয়)
গগ ও মেগগ

গগ্‌ পুরাতন বাইবেলে উল্লিখিত একজন পরাক্রান্ত জালেম নেতা। বাইবেলের এক স্থানে উল্লেখ আছে যে, গগ্‌ ম্যাগগদের দেশে আবির্ভূত হয়ে ম্যাগগদের নিয়ে একসাথে ইসরাঈল বা ফিলিস্তিন আক্রমণ করে পরাজিত হবে। লক্ষণীয় বিষয় এই যে, এরা কুরআনে উল্লিখিত ইয়াজুজ মাজুজদের সাথে তুলনীয়।
ইযেকিয়েলের গ্রন্থ অনুসারে গগ্‌ হচ্ছে রশ, মেশেচ এবং তুবালের রাজপুত্র। এই স্থানগুলো ম্যাগগদের দেশের উত্তরে অবস্থিত। (ইযেকিয়েল ৩৮: ২-৩)
ইযেকিয়েলের ভবিষ্যদ্বাণী অনুসারে ইসরাইলের ।পর্বতমালা ঈশ্বরের হাতে পরাজিত হবে। তবে গগ্‌ একজন ব্যক্তি নাকি কোনো গোত্র তা নিয়ে মতভেদ আছে।
শ্যামনগর

শ্যামনগর হল ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি শহর। এটি জেলার একটি গুরুত্বপূর্ণ শিল্পকেন্দ্র। শহরটি রাজ্যের রাজধানী কলকাতা থেকে প্রায় ৩০ কিলোমিটার দূরে হুগলি নদীর তীরে অবস্থিত।
মূলাজোড়, অধুনা শ্যামনগর শহরটি হুগলী নদীর তীরে অবস্থিত একটি প্রাচীন জনপদ। মহারাজ কৃষ্ণচন্দ্র এখানে কবি ভারতচন্দ্র রায়গুনাকরকে জমি প্রদান করেছিলেন। এখানে গোপীমোহন ঠাকুর ব্রহ্মময়ী কালিমন্দির প্রতিষ্ঠা করেন।
মূলাজোড় কালীবাড়ি বা শ্যামনগর কালীমন্দির একটি ঐতিহাসিক নিদর্শন। এই মন্দির গঙ্গা নদীর তীরে স্থাপিত। শীতকালে প্রতি বৎসর পৌষ মাসে একমাস ধরে মন্দিরে কালী মায়ের বিশেষ পুজো আরাধনা চলে। দূর দূর থেকে আগত ধর্মপ্রাণ মানুষ ভোর বেলা থেকে দীর্ঘ লম্বা লাইনে দাঁড়িয়ে এক জোড়া মুলো, ফুল, বেলপাতা, প্রসাদ মাটির তৈরী ডালায় সাজিয়ে মায়ের পুজো দেন। তাই এই বিশেষ পুজোর নাম 'মূলা ডালি'।
শ্যামনগর গাঙ্গেয় সমভূমি অঞ্চলে উচ্চতায় অক্ষ-দ্রাঘিমাংশে অবস্থিত। শহরটি হুগলি নদীর তীর বরাবর উত্তর-দক্ষিণে প্রসারিত। এই শহরের অধিকাংশ অঞ্চলে আগে জলাভূমি ছিল। পরে জনসংখ্যা বৃদ্ধি পাওয়ায় জলাভূমি বুজিয়ে এই শহরটি গড়ে ওঠে। অবশিষ্ট জলাভূমি এখন পূর্ব কলকাতা জলাভূমি নামে পরিচিত। এটি আন্তর্জাতিক গুরুত্বসম্পন্ন রামসর সংরক্ষণের অন্তর্ভুক্ত।
গাঙ্গেয় সমভূমির অন্তর্ভুক্ত হওয়ায় এই শহরের মাটি পাললিক প্রকৃতির। শহরের তলদেশে মাটি, পলি, বিভিন্ন ধরনের বালি ও কাঁকড় রয়েছে। মাটির দুটি স্তরের মধ্যে এই উপাদানগুলি বদ্ধ হয়ে আছে। নিচের স্তরটির গভীরতা থেকে এবং উপরের স্তরটির গভীরতা থেকে । ভারতীয় মানক ব্যুরোর মতে এই শহরটি সিসমিক ক্ষেত্র-তিনের অন্তর্গত; যার মাত্রা এক থেকে পাঁচ (অর্থাৎ, এটি ভূমিকম্প-প্রবণ অঞ্চল)। অন্যদিকে রাষ্ট্রসংঘ উন্নয়ন কর্মসূচির একটি প্রতিবেদন অনুসারে, এই শহরটি ঘূর্ণিঝড়-প্রবণ অঞ্চলে অবস্থিত।
উপটাইপ (কম্পিউটার বিজ্ঞান)

কম্পিউটার বিজ্ঞানে উপটাইপ হচ্ছে এক ধরনের উপাত্ত টাইপ, যা অন্য একটি উপাত্ত টাইপের (অধিটাইপ) সাথে এক ধরনের প্রতিস্থাপনযোগ্যতার সম্পর্কে সম্পর্কিত; অর্থাৎ যদি কোন কম্পিউটার প্রোগ্রাম কোন অধিটাইপ জাতীয় উপাত্তের ওপর কাজ করতে পারে, তবে সেটি ঐ অধিটাইপের উপটাইপের ওপরেও কাজ করতে পারবে।
অধিটাইপ-উপটাইপ সম্পর্ক সাধারণত লিস্‌কভের প্রতিস্থাপন সূত্র মেনে চলে। তবে যেকোন প্রোগ্রামিং ভাষাই তার নিজস্ব ধরনের উপটাইপ তৈরিকরণ ব্যবস্থা সংজ্ঞায়িত করতে পারে। এমনকি কোন প্রোগ্রামিং ভাষায় এটি সংজ্ঞায়িত না-ও থাকতে পারে।
টাইপ ব্যবস্থা

কম্পিউটার বিজ্ঞানে টাইপ ব্যবস্থা (ইংরেজি: Type system) হচ্ছে একটি ব্যবস্থা যার মাধ্যমে কোন প্রোগ্রামিং ভাষা মান ও এক্সপ্রেশনসমূহকে টাইপ-এ বিন্যস্ত করে, এই টাইপগুলো কীভাবে ব্যবহার করা যায় এবং টাইপগুলোর আন্তঃসম্পর্ক কীরকম হবে তা ব্যাখ্যা করে। একটি টাইপ হল কতগুলো মানের একটি সেট যে মানগুলো একই ধরনের অর্থ বা উদ্দেশ্য নির্দেশ করে (যদিও কিছু কিছু টাইপ, যেমন বিমূর্ত টাইপ ও ফাংশন টাইপ, কোন চলন্ত কম্পিউটার প্রোগ্রামে মান হিসেবে উপস্থাপিত না-ও হতে পারে)। প্রোগ্রামিং ভাষাভেদে টাইপ ব্যবস্থাগুলি যথেষ্ট ভিন্ন হয়। বলা যেতে পারে ভিন্ন ভিন্ন প্রোগ্রামিং ভাষাসমূহের কম্পাইল-কালীন সিনট্যাক্সভিত্তিক ও চলাকালীন অপারেশনভিত্তিক বাস্তবায়নের পার্থক্যের মূল উৎস তাদের টাইপ ব্যবস্থার পার্থক্য।
টাইপ সীমাবদ্ধতার গভীরতা এবং টাইপ মূল্যায়নের ধরন কোন প্রোগ্রামিং ভাষার "টাইপিং"-এর ওপর প্রভাব ফেলে। টাইপ তত্ত্বে টাইপ ব্যবস্থাগুলি গবেষণা করা হয়, যদিও বাস্তব ক্ষেত্রে কোন প্রোগ্রামিং ভাষার টাইপ ব্যবস্থা কম্পিউটার স্থাপত্য, কম্পাইলার বাস্তবায়ন, ভাষার ডিজাইন, ইত্যাদি বাস্তব পরিস্থিতি মাথায় রেখেই সৃষ্টি করা হয়।
নীহারিকা

নীহারিকা (nebula, ল্যাটিন: "কুয়াশা"; বহুবচন. "nebulae" অথবা "nebulæ") ধূলিকণা, হাইড্রোজেন গ্যাস এবং প্লাসমা দ্বারা গঠিত এক ধরনের আন্তঃনাক্ষত্রিক মেঘ। একসময় নীহারিকা ছিল ছায়াপথ সহ যে কোন ধরনের বিস্তৃত জ্যোতির্বৈজ্ঞানিক বস্তুর সাধারণ নাম যা আকাশগঙ্গার বাইরে অবস্থিত। যেমন:বর্তমানে উল্লেখিত এনড্রোমিডা ছায়াপথের পূর্ব নাম ছিল এনড্রোমিডা নীহারিকা। বেশিরভাগ নীহারিকার ব্যাস সুবিশাল আকারের হয়।
২৬ নভেম্বর ১৬১০ সালে, নিকোলাস ক্লদ ফাবরি নামক এক ফরাসি ব্যক্তি টেলিস্কোপ দ্বারা কালপুরুষ নীহারিকা আবিষ্কার করেন। ১৬১৮ সালে যোহান ব্যাপটিস্ট নামক এক ব্যক্তি কালপুরুষ নীহারিকা টি পর্যবেক্ষণ করেন। যাইহোক কালপুরুষ নীহারিকাটি সম্পর্কে পুরোপুরি জানা যায় ১৬৫৯ সালে। ক্রিশ্চিয়ান হওজেন নামক এক ব্যক্তি এই সম্পর্কে বিশদ বর্ণনা করেন।
টলেমি তার বই "Almagest",তে বলেন তারামণ্ডল ইউরা মেজারা এবং লিও তারার সাথে সম্পর্কযুক্ত নয়। আব্দুল রহমান উল সুফি প্রথম একটা star cluster থেকে পৃথকীকরণ দ্বারা একটি নীহারিকাকে বর্ণিত করেছিলেন নিজের বই "BOOKS OF FIXED STARS" (964)- এ। তিনি অ্যানড্রোমিডা ছায়াপথের নিকট একটি "নাক্ষত্রিক মেঘ" এর উল্লেখ করেছেন যা ছিল নীহারিকা।
সাইপ্রাসের জাতীয় পতাকা

সাইপ্রাসের পতাকা প্রথম ব্যবহৃত হয় ১৯৬০ সালের ১৬ই আগস্ট, যখন লন্ডন-জুরিখ চুক্তি সম্পাদনকালে সংবিধান রচনা করে সাইপ্রাসকে স্বাধীন রাষ্ট্র হিসাবে ঘোষণা করা হয়।
পতাকাটিতে রয়েছে সাদা জমিনের (শান্তির প্রতীক) উপর দ্বীপরাষ্ট্রটির মানচিত্র এবং এর নিচে দু'টি জলপাই পাতা (শান্তির প্রতীকরূপে)। সাইপ্রাস একমাত্র রাষ্ট্র যার ভৌগোলিক এলাকা নিজস্ব জাতীয় পতাকায় দৃশ্যমান। পতাকার মানচিত্রটির রঙ তাম্র-হলুদ রঙের, যা ঐ দ্বীপে খনিজ সম্পদ তামার প্রাচুর্যকে নির্দেশ করে।
সাইপ্রাসের পতাকা তৈরির আগে গ্রিস ও তুর্কেমেনিস্তানের পতাকা ব্যবহৃত হয়েছিল।১৯৬০ সালে এক প্রতিযোগিতার বর্তমান পতাকার নকশা নির্বচিত করা হয়। পূর্বঘোষিত নিয়ম অনুসারে, পতাকার রঙ নীল অথবা লাল রঙের হতে পারবে না (গ্রীস ও তুর্কেমেনিস্তানের পতাকার রঙ যথাক্রমে নীল ও লাল), এবং খ্রীস্টীয় ক্রস চিহ্ন বা ইসলামী চিহ্ন চাঁদ-তারা থাকতে পারবে না। নিরপেক্ষ ভাবমূর্তির জন্য প্রত্যেক প্রতিযোগীকে ঐ চারটি বিষয় বাদ দিয়ে পতাকার নকশা করতে হয়।
ইসমেত গুনি (İsmet Güney) নামক একজন তুর্কি-সাইপ্রাসীয় চিত্রশিল্পীর প্রস্তাবিত নকশা বিজয়ী হয়। উপরাষ্ট্রপতি ফাজিল কুসুকের (Fazil Küçük) সম্মতিতে প্রজাতন্ত্রের রাষ্ট্রপতি তৃতীয় ম্যাকারিওস (Makarios III) পতাকার নকশা নির্বাচন করেন।
সাইপ্রাসের সংবিধান অনুসারে, রাষ্ট্রীয় প্রতিষ্ঠান, বেসরকারী প্রতিষ্ঠান এবং রাষ্ট্রের নাগরিকরা সাইপ্রাসের পতাকা উত্তোলনের অধিকার রাখেন। রাষ্ট্রীয় ও বেসরকারী প্রতিষ্ঠানসমূহে সাইপ্রাসের পতাকার সাথে গ্রিসের পতাকা এবং তুর্কমেনিস্তানের পতাকাও উত্তোলন করতে পারবে। নাগরিকরা ব্যক্তিগতভাবে সাইপ্রাসের পতাকার সাথে গ্রিক পতাকা বা তুর্কি পতাকা অথবা উভয়ই উত্তোলন করতে পারবে।
যদিও পতাকার নকশা নির্বাচনের সময় সামাজিকভাবে নিরপেক্ষতার ব্যাপারটি গুরুত্ব দেয়া হয়েছিল, তারপরও এই পতাকা বেশীরভাগ সময় গ্রীক-সাইপ্রাসীয়রাই ব্যবহার করে থাকে।
দ্বীপরাষ্ট্রটির মানচিত্র পতাকার ৪৪% অংশ জুড়ে রয়েছে। মানচিত্রটির রঙ তাম্র-হলুদ। এর নিচে অবস্থিত জলপাই পাতার রঙ জলপাই সবুজ। এর জমিন সাদা রঙের। পতাকার অনুপাত: ৩:৫।
সাইপ্রাস বিতর্ক নিরসনে জাতিসংঘ ঘোষিত প্রস্তাব অ্যান্নান প্ল্যানের(Annan Plan)এক অংশে উল্লেখ করা আছে, সংযুক্ত সাইপ্রাস প্রজাতন্ত্রের একটি নতুন পতাকা নির্বাচন করা যেতে পারে। বর্তমান পতাকার চেয়ে ভিন্ন এই পতাকায় সাইপ্রাসের হলুদ রঙের সাথে গ্রিস (নীল) ও তুর্কমেনিস্তানকেও (লাল) তুলে ধরা হবে। ভবিষ্যত সাইপ্রাসের যে কোন নীতি-নির্ধারনী সিদ্ধান্তে নতুন একটি পতাকা বেছে নেয়া হতে পারে।
মঙ্গোলিয়ার জাতীয় পতাকা

মঙ্গোলিয়ার বর্তমান পতাকা নির্বাচিত হয় ১৯৯২ সালের ১২ই ফেব্রুয়ারি। এটি দেখতে অনেকটা ১৯৪৯ সালের পতাকার মতো, তবে সমাজতন্ত্রের চিহ্নস্বরূপ ব্যবহৃত তারাটি নেই। পতাকায় লাল (রজ্জুর দিকের অংশ), নীল ও লাল রঙের তিনটি সমান উলম্বিক ডোরা রয়েছে। রজ্জুর দিকের লাল অংশের মাঝখানটায় হলুদ রঙে মঙ্গোলিয়ার জাতীয় প্রতীকের ("সোয়োম্বো" (Soyombo)-অগ্নি, সূর্য্য, চন্দ্র, ধরিত্রী, জল এবং তাইজিতু (Taijitu) প্রতীকের জ্যামিতিক ও বিমূর্ত সমাবেশ) অবস্থান।
১৯৯২ সালের পূর্বে গণপ্রজাতন্ত্রী মঙ্গোলিয়ার পতাকায় সোয়োম্বোর (soyombo) উপরে সমাজতন্ত্রের প্রতীক হিসাবে হলুদ রঙের তারা ছিল। সেই পতাকার নীল অংশটিও বর্তমান পতাকার চেয়ে হালকা ছিল।
মিয়ানমারের জাতীয় পতাকা

মিয়ানমারের পতাকা নির্বাচিত হয় ১৯৭৪ সালের ৩রা জানুয়ারি, সামজতান্ত্রিক প্রজাতন্ত্র বার্মার নে উইনের এক ঘোষণায়।
নতুন পতাকার সাথে মিয়ানমারের (তৎকালীন বার্মা) আগের পতাকার সাথে তেমন একটা বৈসাদৃশ্য নেই। আগের পতাকার মতোই লাল জমিনের উপর উপরের বাম কোনায় একটি চতুর্ভূজ রয়েছে। চতুর্ভূজের মাঝের প্রতীকটি পরিবর্তিত হয়ে চক্রাকার স্থানে ধানের শীষ রাখা হয়েছে। এই সমাজবাদী প্রতীক দ্বারা শ্রমিক ও কৃষকদের অবদানকে স্মরণ করে রাখা হয়েছে। এর চারপাশে ঘিরে থাকা ১৪ টি তারকা মিয়ানমারের শাসনযন্ত্রের প্রতিনিধিত্ব করছে। সাদা রঙ বিশুদ্ধতা, নীল রঙ শান্তি ও অখণ্ডতা এবং লাল রঙ শৌর্যের প্রতীকী অর্থ বহন করে।
অনেক সময় পতাকাটির সাথে চীনের জাতীয় পতাকার সাদৃশ্য নিয়ে বিভ্রান্তির সৃষ্টি হয়।
২০০৬ সালের ১০ই নভেম্বর একটি রাজনৈতিক সম্মেলন চলাকালে নতুন পতাকার নকশা প্রস্তাব করা হয়। নতুন পতাকায় তিনটি সমান আকারের সবুজ হলুদ ও লাল রঙের অনুভূমিক ডোরার সাথে বাম দিকের উপরের সবুজ ডোরায় একটি সাদা রঙের তারকা খচিত রয়েছে। সবুজ দেশের শান্ত ও স্থিতিশীল অবস্থার প্রতীকরূপে, হলুদ দৃঢ়তার প্রতীকরূপে; এবং লাল শৌর্যের প্রতীকরূপে ব্যবহৃত হয়েছে। তারকাটি দীর্ঘদিনের অটুট ঐক্যের প্রতীকী রূপ। নিয়ং না পিন-এ (Nyaung Hna Pin) অনুষ্ঠিত জাতীয় সম্মেলনের অধীনস্থ কমিশন পতাকা পরিবর্তনের এই প্রস্তাব উত্থাপন করে। কিছুদিন পর রাষ্ট্রীয় গণমাধ্যমে প্রকাশিত এক খবরে বলা হয় জাতীয় সম্মেলনের অতিথিবৃন্দ পতাকা পরিবর্তনের এই ধারনাকে নাকচ করে দেন।
থাইল্যান্ডের জাতীয় পতাকা

থাইল্যান্ডের পতাকায় পাচটি অনুভূমিক সমান্তরাল ডোরা রয়েছে। উপর থেকে এদের রঙ যথাক্রমে লাল, সাদা, নীল সাদা এবং লাল। মাঝের নীল রঙের ডোরার ক্ষেত্রফল অপর চারটি ডোরার দ্বিগুন। লাল-সাদা-নীল রঙ তিনটি যথাক্রমে জাতি-ধর্ম-রাজার প্রতীকস্বরূপ, যা থাইল্যান্ডের অনানুষ্ঠানিক মূলনীতি হিসাবে বিবেচিত হয়ে থাকে। ১৯১৭ সালের ২৮শে সেপ্টেম্বর এই পতাকা জাতীয় পতাকা হিসাবে গ্রহণ করা হয়। থাই ভাষায় পতাকাটির নাম ธงไตรรงค์ ("থং ত্রেইরং"), যার অর্থ "ত্রিরঙা পতাকা"।
রাজা নারাইয়ের (১৬৫৬-১৬৮৮) অধীনে সম্ভবত প্রথম সিয়ামের (থাইল্যান্ড) জন্য প্রথম পতাকা উত্তোলন করা হয় যার রঙ ছিল লাল। পরবর্তীকালে নৌ-পতাকা (Naval Flag) হিসাবে ব্যবহারের সময় লাল জমিনের উপর সাদা চক্র (বৌদ্ধের চাকা), চক্রের মাঝে সাদা হাতি অথবা সাদা গোলাকৃতি পটভূমির মাঝে সূর্য প্রভৃতি নকশা ব্যবহার করা হয়।
১৮৫৫ সালে রাজা মংকুট (চতুর্থ রামা), মসৃন রঙের পতাকা আন্তর্জাতিক সম্পর্ক স্থাপনে সহায়ক নয় বলে পতাকার মাঝে সাদা হাতি (রাজকীয় প্রতীক) অঙ্কিত পতাকা আনুষ্ঠানিকভাবে নির্বাচন করেন।
১৯১৬ সালে পতাকার জন্য বর্তমান নকশা গৃহীত হয়, তবে মাঝের ডোরার রঙ ছিল বহিঃস্থ রঙের মতো লাল। কথিত আছে একদিন বন্যার সময় রাজা ভাজিরাবুধ (ষষ্ঠ রামা) পতাকা উলটোভাবে উড়তে দেখে একে রোধ করার জন্য একই ধরনের আর একটি নতুন পতাকা নির্বাচন করেন। ১৯১৭ সালে পতাকার মাঝের রঙ নীল রঙে পরিবর্তন করা হয়। কারও মতে রাজা ভাজিরাবুধের জন্মদিন শুক্রবারের রঙ হিসাবে এই পরিবর্তন হয়েছিল। অন্যমতে প্রথম বিশ্বযুদ্ধে মিত্রবাহিনীর সাথে সংহতি প্রকাশের জন্য নীল রঙ নির্বাচন করা হয়েছিল। উল্লেখ্য মিত্রবাহিনীর পতাকায় ছিল নীল-লাল-সাদা রঙের সমন্বয়।
মজার ব্যাপার হচ্ছে কোস্টা রিকার পতাকায় বিপরীত অবস্থানে একই ধরনের নীল ও লাল রঙের সমাবেশ। তাই আন্তর্জাতিক ক্ষেত্রে বিভ্রান্তি নিরসনকল্পে কোস্টা রিকা তাঁদের পতাকায় কোট অব আর্মস (Coat of Arms) বা রাষ্ট্রীয় প্রতীক ব্যবহার করে থাকে।
মৌলিক সংখ্যা উপপাদ্য

সংখ্যাতত্ত্বে মৌলিক সংখ্যা উপপাদ্য (ইংরেজি ভাষায়: Prime number theorem সংক্ষেপে PNT) মৌলিক সংখ্যাসমূহের আসন্ন, অসীমতটীয় বিন্যাস ব্যাখ্যা করে। সংখ্যা যত বড় হয়, মৌলিক সংখ্যার পরিমাণ তত কমে আসে। এই কমে আসার প্রকৃতি কী রকম, মৌলিক সংখ্যা উপপাদ্য তার নির্ভুল বর্ণনা দেয়।
সাধারণভাবে, মৌলিক সংখ্যা উপপাদ্য বলে যে যদি আমরা কোন বড় সংখ্যা "N"-এর কাছাকাছি কোন সংখ্যা দৈব চয়ন করি, তবে সংখ্যাটির একটি মৌলিক সংখ্যা হবার সম্ভাবনা প্রায় 1 / ln("N"), যেখানে ln("N") হল "N"-এর স্বাভাবিক লগারিদম। উদাহরণস্বরূপ। যখন "N" = ১০,০০০, এর আশেপাশে প্রতি ৯টি সংখ্যার ১টি মৌলিক, অন্যদিকে যখন "N" = ১,০০০,০০০,০০০, কেবল তার আশেপাশের ২১টি সংখ্যার একটি মৌলিক।
ধরি π("x") হচ্ছে মৌলিক সংখ্যা গণনাকারী ফাংশন যা কোন স্বাভাবিক সংখ্যা "x"-এর সমান বা ছোট মানের মৌলিক সংখ্যার সংখ্যা প্রদান করে। উদাহরণস্বরূপ, π(10) = 4 কারণ চারটি মৌলিক সংখ্যা আছে (২, ৩, ৫ ও ৭) যেগুলি ১০-এর সমান বা ছোট। মৌলিক সংখ্যা উপপাদ্য বলে যে, যদি "x"-এর মান অসীমের নিকটবর্তী হয়, তবে π("x") এবং "x" / ln("x") ফাংশনদ্বয়ের ভাগফলের সীমা ১। সূত্র আকারে:
এটি মৌলিক সংখ্যাসমূহের বিন্যাসের অসীমতটীয় বিধি (the asymptotic law of distribution of prime numbers) নামে পরিচিত।
এ সম্বন্ধে একটি তালিকা 
অন্যভাবে, মৌলিক সংখ্যা উপপাদ্য বলে যে "n"-তম মৌলিক সংখ্যা "π" এবং "n" ln("n") প্রায় সমান, এবং "n" যত অসীমের দিকে অগ্রসর হয়, এই আসন্ন মানে ভুলের পরিমাণ ততই শূন্যের দিকে অগ্রসর হয়।
মৌলিক সংখ্যা গণনাকারী ফাংশন
বড় O সংকেত

বড় O সংকেত () হচ্ছে একধরনের গাণিতিক লিখনপদ্ধতি যা ফাংশনের অসীমতটীয় আচরণ বর্ণনায় ব্যবহার করা হয়। এটি লান্ডাউ লিখনপদ্ধতি (Landau notation) বা অসীমতটীয় লিখনপদ্ধতি (asymptotic notation) নামেও পরিচিত। এই লিখনপদ্ধতি ব্যবহার করে অত্যন্ত বড় বা অত্যন্ত ছোট ইনপুটের জন্য কোন ফাংশনের আচরণ সরল কিন্তু সুনির্দিষ্ট উপায়ে বর্ণনা করা সম্ভব, ফলে অন্যান্য ফাংশনের সাথে সহজেই ফাংশনটিকে তুলনা করা যায়।
"O" প্রতীকটি অপর একটি সরলতর ফাংশনের সাপেক্ষে কোন ফাংশনের মানের অসীমতটীয় ঊর্ধ্বসীমা নির্দেশ করে। এছাড়া "o", Ω, ω, ও Θ প্রতীকগুলি অন্যান্য ঊর্ধ্ব, নিম্ন, বা বদ্ধ সীমা নির্দেশ করে।
ধরা যাক "f"("x") ও "g"("x")) বাস্তব সংখ্যা সেটের কোনো উপসেটের উপর সংজ্ঞাত "x" এর দুটি ফাংশন (function)। তাহালে আমরা লিখতে পারি,
যদি এবং কেবলমাত্র যদি (if and only if) "x" এর যথেষ্ট বড় (sufficiently large) মানের জন্য, প্রকৃ্ত মানের (absolute value)বিচারে
"g"("x") খুব বেশি হলে "f"("x") এর কোনো ধ্রুবক গুণ পরিমাণ (constant times)। অরথাৎ, "f"("x") = "O"("g"("x")) যদি এবং কেবলমাত্র যদি এমন একটি ধনাত্মক বাস্তব সংখ্যা "M" এবং একটি বাস্তব সংখ্যা"x" পাওয়া যায় যার জন্য, 
আনেক ক্ষেত্রে, যখন আমরা বৃ্দ্ধি হার (growth rate) এর উপর কাজ করি এবং যখন "x" অসীমের দিকে ধাবমান হয়, তখন এটুকু বলাই যথেষ্ট যে,
"f"("x") = O("g"("x")).
এই প্রতীকটি অনেক সময়েই কোনো বাস্তব সংখ্যা "a"এর নিকটে "f" এর প্রকৃতি নির্ধারণের কাজে ব্যবহৃত হয়ে থাকে। (প্রায়েই, "a"  = 0): আমরা তখন বলিঃ
এটি গণিতে সাধারণত কোন কর্তিত অসীম ধারার অবশিষ্ট রাশির আচরণ বর্ণনায় ব্যবহৃত হয়।
কম্পিউটার বিজ্ঞানে এটি অ্যালগোরিদমসমূহের বিশ্লেষণে অ্যালগোরিদমের জটিলতা নির্ণয়ে ব্যবহৃত হয়।
এই লিখনপদ্ধতিটি সর্বপ্রথম উল্লেখ করেন জার্মান সংখ্যাতাত্ত্বিক পাউল বাখমান, ১৮৯৪ সালে তার রচিত "Analytische Zahlentheorie" ("আনালিটিশে ৎসালেনটেওরি" বিশ্লেষণী সংখ্যাতত্ত্ব) বইটির দ্বিতীয় খণ্ডে। পরবর্তীতে জার্মান সংখ্যাতাত্ত্বিক এডমুন্ড লান্ডাউ লিখনপদ্ধতিটির ব্যাপক ব্যবহার করেন এবং এজন্য O-কে কখনো কখনো লান্ডাউ প্রতীক নামেও ডাকা হয়।
পরিধি

একটি বদ্ধ বক্ররেখার সীমান্ত বরাবর দৈর্ঘ্যকে তার পরিধি বলে।
কোনো বৃত্তের দৈর্ঘ্যকেই মূলত তার পরিধি নামে পরিচিত। তবে প্রাথমিক ভাবে যেহেতু দৈর্ঘ্যকে সরলরেখার সাথে সহমর্মী তাই একে বৃত্তের পরিধি হিসেবে সংজ্ঞায়িত করা যায় না। তবে একে বৃত্তস্থ বহুভুজসমূহের পরিসীমার সীমা হিসেবে গণ্য করা যায়, যখনগুলি অসীমের দিকে যায়।
প্রমাণ করা যায় যে বৃত্তের পরিধি ও ব্যাসের অনুপাত হলো একটি ধ্রুবক সংখ্যা। একে গ্রিক শব্দ formula_1 (পাই) বলা হয়। একটি অমূলদ সংখ্যা ও এটি ট্রান্সেনডেন্টাল সংখ্যা। অর্থাৎ একে কখনোই কোনো বীজগাণিতিক সমীকরণের মূলরূপে প্রকাশ করা যাবে না। সমতলে অবস্থিত বৃত্তের ক্ষেত্রে এর মান প্রায় ৩.১৪১৫৯২৬৫৪। পরিধির দৈর্ঘ্য "C", ব্যাসার্ধ "r" ও ব্যাস "d" হলে formula_1 এর সংজ্ঞানুযায়ী,
আর্কিমিডিস তার মেসারমেন্টস অব আ সার্কাল গ্রন্থে সবার প্রথম পাইএর মান বের করার চেষ্টা করেন। তিনি দেখান যে এর মান ৩ থেকে ৩ এর মধ্যে বর্তমান। এই কাজের জন্য় তিনি বৃত্তে অন্তর্লিখিত ৯৬ বাহুবিশিষ্ট বহুভুজের পরিসীমা নির্ণয় করেন। পরে ক্রিসতফ গ্রিএনবারগার ১০ বাহুবিশিষ্ট বহুভুজের বাহু থেকে এর আরও সঠিক মআন গণনা করেন।
উপবৃত্তের পরিধি নির্ণয় করা অত্যন্ত কঠিন এবং প্রকৃতপক্ষে এর পরিধির কোনো সঠিক সূত্রর নেই। অর্ধপরাক্ষ বা অর্ধউপাক্ষের সাপাক্ষে উপবৃত্তের পরিধি নির্ণয় এখন সম্ভব হয়নি। তবে যে সকল উপবৃত্তের সমীকরণ
formula_4 তাদের জন্য অয়লার একটি অনুমান করেন, যথা
formula_5
উপরুক্ত উপবৃত্তের পরিধির আরও কতগুলি আনুমানিক মান বর্তমান, যথা
formula_6
formula_7
formula_8
এখানেformula_9
উপবৃত্তের পরিধিকে উপবৃত্তীয় অবকল দ্বারা প্রকাশ করা যায়। যথা
formula_10
এখানে formula_11 হল উপবৃত্তের অর্ধপরাক্ষ এবং formula_12 হল তার উৎকেন্দ্রিকতা।
অ্যালেক্স ফার্গুসন

স্যার অ্যালেক্স ফার্গুসন () (জন্ম ডিসেম্বর ৩১, ১৯৪১ গ্লসগোতে) একজন স্কটল্যান্ডীয় ফুটবল কর্মকর্তা ও প্রাক্তন খেলোয়াড়। উনি (১৯৮৬-২০১৩) ২৭ বছর (১৯৮৬-২০১৩) ধরে ম্যানচেস্টার ইউনাইটেড ফুটবল ক্লাবের কর্মকর্তা ছিলেন। তিনি সর্বকালের অন্যতম সেরা কর্মকর্তা হিসাবে বিবেচিত হয়েছেন এবং কর্মকর্তা হিসেবে ইংলিশ ফুটবলে সবচেয়ে বেশি ট্রফি জয়ের গৌরবের অধিকারী তিনি। ১১০০ রও বেশি ম্যাচে তিনি ম্যানচেস্টার ইউনাইটেডের কর্মকর্তা হিসেবে কাজ করছেন।
ফার্গুসন ডানফর্মলাইন অ্যাথলেটিক এবং রেঞ্জার্স সহ বেশ কয়েকটি স্কটিশ ক্লাবে ফরোয়ার্ড খেলোয়াড় হিসাবে খেলেন। তিনি ১৯৬৫-৬৬ মৌসুমে ডানফারমলাইনের হয়ে খেলার সময় স্কটিশ লিগের শীর্ষস্থানীয় গোলদাতা ছিলেন। তাঁর খেলোয়াড় জীবনের শেষদিকে তিনি কোচ হিসাবেও কাজ করেন, তারপরে ইস্ট স্ট্রিলিংশায়ার এবং সেন্ট মিরেনের সাথে তার কর্মকর্তা জীবনের সূচনা হয়েছিল। তারপর, ১৯৮৩ সালে ফার্গুসন আবারডিনের কর্মকর্তা হিসাবে অত্যন্ত সফলতার সাথে তিনটি স্কটিশ লিগ চ্যাম্পিয়নশিপ, চারটি স্কটিশ কাপ এবং ইউইএফএ কাপ জেতাতে সাহায্য করেন। পরবর্তীকালে, জক স্টিনের মৃত্যুর পরে, অল্প সময়ের জন্য স্কটল্যান্ড দলের কর্মকর্তা হয়ে ১৯৮৬ বিশ্বকাপে দলকে নিয়ে যেতে সক্ষম হয়েছিলেন।
১৯৮৬ সালের নভেম্বরে, তিনি ম্যানচেস্টার ইউনাইটেডের কর্মকর্তা হিসাবে নিযুক্ত হন। ম্যানচেস্টার ইউনাইটেডের সাথে ২৭ বছরের সময়কালে তিনি ১৩ টি প্রিমিয়ার লিগ শিরোপা, পাঁচটি এফএ কাপ এবং দুটি ইউইএফএ চ্যাম্পিয়ন্স লিগ শিরোপা সহ ৩৮ টি ট্রফি জিতেছিলেন। ১৯৯৯ সালে, ফুটবলে তাঁর অবদানের জন্য তাঁকে নাইট উপাধিতে ভূষিত করা হয়েছিল। ফার্গুসন ম্যানচেস্টার ইউনাইটেডের দীর্ঘতম কর্মকর্তা হিসাবে কাজ করেছেন, ১৯ ডিসেম্বর ২০১০-এ স্যার ম্যাট ব্যসবির করা "দীর্ঘতম কর্মকর্তা" রেকর্ডটি ভেঙ্গে ফেলেছিলেন। ২০১২-১৩ মৌসুমের শেষের দিকে তিনি অবসর নিয়েছিলেন এবং তাঁর জীবনের শেষ প্রিমিয়ার লিগ কর্মকর্তা হিসাবে তাঁর দলকে জয়ী করিয়েছিলেন।
৩১ ডিসেম্বর, ১৯৪১ তারিখে জাহাজ নির্মাণ শিল্পে প্লাটারের সাহায্যকারী আলেকজান্ডার বিটন ফার্গুসন এবং এলিজাবেথ (না হার্ডি) দম্পতির সন্তান অ্যালেক্স চ্যাপম্যান ফার্গুসন গোভানের শিল্ডহল রোডে তাঁর ঠাকুমার বাড়িতে জন্মগ্রহণ করেছিলেন। যদিও তিনি তাঁর বাবা-মা এবং তাঁর ছোট ভাই মার্টিনের সাথে বেড়ে ওঠেন ৬৬৭ গোভান রোডের বাড়িতে (যা পরে ভেঙে দেওয়া হয়)।.
তিনি ব্রুমলান রোড প্রাথমিক বিদ্যালয় এবং পরে গোভান উচ্চ বিদ্যালয়ে পড়াশোনা করেছেন। তিনি তাঁর ফুটবল জীবন প্রথমে গোবানের হারমনি রো বয়েজ ক্লাবের সাথে শুরু করেছিলেন
এবং পরে সিনিয়র ফুটবলারদের প্রখ্যাত খ্যাতি সম্পন্ন যুবক ক্লাব ড্রামচেল অ্যামেটার্সে যোগ দেন। তিনি হিলিংটনের একটি কারখানায় একজন সরঞ্জাম প্রস্তুতকারক হিসাবে একটি ইউনিয়ন শপ স্টিয়ার্ড নিযুক্ত হয়ে শিক্ষানবিশও গ্রহণ করেছিলেন।
পরশুরাম

পরশুরাম (সংস্কৃত: परशुराम) বিষ্ণুর ষষ্ঠ অবতার। নামের আক্ষরিক অর্থ কুঠার হস্তে রাম। তিনি ত্রেতা যুগে এবং দ্বাপর যুগে বর্তমান ছিলেন। পরশুরামের পিতা জমদগ্নি ব্রাহ্মণ হলেও, মা রেণুকা ছিলেন ক্ষত্রিয়। কঠোর তপস্যা করে তিনি শিবের নিকট হতে পরশু লাভ করেন এবং যুদ্ধবিদ্যা শেখেন। কথিত আছে, তিনি সমুদ্রের আগ্রাসন থেকে কোঙ্কণ ও মালাবার অঞ্চলকে রক্ষা করেছিলেন। এই কারণে কেরল ও কোঙ্কণ উপকূলীয় অঞ্চলকে পরশুরাম ক্ষেত্র বলা হয়। পরশুরাম ছিলেন ব্রহ্মক্ষত্রিয়। তিনিই ছিলেন প্রথম যোদ্ধা ঋষি। তার মা অযোধ্যার সূর্যবংশের সন্তান ছিলেন। উল্লেখ্য, এই বংশেই রামচন্দ্রের জন্ম হয়। পরশুরাম ছিলেন শিবের উপাসক।
সালোকসংশ্লেষণ

সালোকসংশ্লেষণ শব্দটি দুটি গ্রিক শব্দ photos (অর্থ: আলোক; এখানে সূর্যালোক) ও synthesis (অর্থ: সংশ্লেষণ, বা তৈরি করা) এর সমন্বয়ে গঠিত। আবার সালোকসংশ্লেষণ কথাটি বিশ্লেষণ করলে দেখা যায়,সালোক শব্দটির অর্থ হলো--আলোর উপস্থিতি এবং সংশ্লেষণ শব্দটির অর্থ—কোনো কিছু উৎপাদিত হওয়া। এক কথায় সালোকসংশ্লেষণ এর অর্থ দাঁড়ায় সূর্যালোকের উপস্থিতিতে রাসায়নিক সংশ্লেষ। যে জৈব রাসায়নিক প্রক্রিয়ার মাধ্যমে সবুজ উদ্ভিদ কোষে সূর্যালোকের উপস্থিতিতে, পরিবেশের বায়ুমণ্ডল থেকে গৃহীত কার্বন ডাইঅক্সাইড (CO) ও মূল দ্বারা শোষিত জলের বিক্রিয়ায় শর্করা জাতীয় খাদ্যের সংশ্লেষ ঘটে এবং গৃহীত কার্বন ডাইঅক্সাইডের সমপরিমাণ অক্সিজেন (O₂)প্রকৃতিতে নির্গত হয়, তাকে সালোকসংশ্লেষণ বলে। সালোকসংশ্লেষণ প্রক্রিয়ার উপজাত হল অক্সিজেন। এই প্রক্রিয়ায় সজীব উদ্ভিদকোষে উপস্থিত ক্লোরোফিল নামক রঞ্জক আলোকশক্তিকে রাসায়নিক শক্তিতে রূপান্তরিত করে এবং তা উৎপন্ন শর্করাজাতীয় খাদ্যের মধ্যে স্থিতিশক্তি রূপে সঞ্চিত রাখে। এই শক্তি পরবর্তীকালে স্বভোজী উদ্ভিদ দ্বারা অথবা শাকাহারী প্রাণীদের গৌণ পুষ্টিতে সাহায্য করে। সবুজ উদ্ভিদ ছাড়া কিছু জীবাণু এবং কিছু আদ্যপ্রাণীর মধ্যেও এই প্রক্রিয়া পরিদৃষ্ট হয়। এরকম কিছু জীবাণু, আদ্যপ্রাণী ও ক্লোরোফিল যুক্ত সজীব কোষে (উদ্ভিদ) শারীরবৃত্তীয় জারণ-বিজারণ প্রক্রিয়ায় সূর্যালোকের উপস্থিতিতে, পরিবেশ থেকে গৃহীত কার্বন ডাই অক্সাইড ও মূলরোম দ্বারা শোষিত জলের রাসায়নিক বিক্রিয়ায় সরল শর্করা জাতীয় খাদ্য উৎপন্ন হয় ও কার্বন ডাই অক্সাইডের সমপরিমাণ অক্সিজেন উৎপন্ন হয়ে সৌরশক্তির আবদ্ধ ঘটার মাধ্যমে সালোকসংশ্লেষণ সম্পূর্ণ হয়। উদ্ভিদের সালোকসংশ্লেষণ দিনের বেলা ঘটে।
কয়েক প্রকার ব্যাকটেরিয়া, শৈবাল ও উচ্চশ্রেণীর উদ্ভিদ, যাদের সালোকসংশ্লেষণকারী রঞ্জক পদার্থ থাকে, তারাই সালোকসংশ্লেষ করতে সক্ষম। মূলত পাতায় সালোকসংশ্লেষ প্রক্রিয়া সংঘটিত হলেও কিছু উদ্ভিদের মূল বা কাণ্ডেও এটি হতে পারে।
যদিও সালোকসংশ্লেষ প্রক্রিয়া সবুজ উদ্ভিদে ঘটে, তবুও কয়েকটি এককোষী প্রাণী, যেমন-- "ইউগ্লিনা", "ক্রাইস‍্যামিবা" প্রভৃতিতে ক্লোরোফিল থাকায় সালোকসংশ্লেষ প্রক্রিয়ায় খাদ্য তৈরি হয়।
সালেকসংশ্লেষণ এর বিক্রিয়া:
6CO + 12HO + আলো, ক্লোরোফিল→ CHO+6HO+6O
সালেকসংশ্লেষণ প্রক্রিয়া দুটি পর্যায়ে সম্পন্ন হয়:
সালোকসংশ্লেষণ পদ্ধতি:
সালোকসংশ্লেষণ প্রক্রিয়ায় আলোক শক্তির রাসায়নিক স্থির শক্তিতে পরিণত হয়। এতে শক্তি সঞ্চিত হয়। যেসব কোষে ক্লোরোপ্লাস্ট আছে কেবল সে সব কোষে এই প্রক্রিয়া সংঘটিত হয়।সূর্যালোকের উপস্থিতিতে এ প্রক্রিয়া চলে। পানি ও কার্বন-ডাই-অক্সাইড এর প্রধান উপাদান।একটি উপচিতি প্রক্রিয়া, তাই উদ্ভিদের ওজন বাড়ে। এখানে শর্করা ও অক্সিজেন উৎপন্ন হয়।ক্লোরোফিল বিশিষ্ট উদ্ভিদে চলে। শুধুমাত্র কোষের ক্লোরোপ্লাস্টে এটি সংঘটিত হয়। উদ্ভিদ কার্বন ডাই-অক্সাইড গ্রহণ করে এবং অক্সিজেন ত্যাগ করে।
বরাহনগর

বরানগর বা বরাহনগর কলকাতার উত্তরসীমান্তে অবস্থিত কলকাতা একটি প্রাচীন জনপদ, পৌরশহর ও বিধানসভা কেন্দ্র। সপ্তদশ শতকে এই অঞ্চলে একটি ডাচ কুঠি স্থাপিত হয়। পরে শহরটি পাটশিল্পের একটি গুরুত্বপূর্ণ কেন্দ্র হয়ে ওঠে। ঊনবিংশ শতাব্দীতে বরানগরের দক্ষিণেশ্বরে রানি রাসমণি তার প্রসিদ্ধ কালীমন্দিরটি স্থাপন করেছিলেন। রামকৃষ্ণ মিশনের প্রথম মঠও বরানগরেই স্থাপিত হয়েছিল। এই বরানগরে বেশ কিছুদিন অবস্থান করেন ভাদুড়ী মহাশয়- মহর্ষি নগেন্দ্রনাথ-ও। বর্তমানে ইন্ডিয়ান স্ট্যাটিস্টিক্যাল ইনস্টিটিউটের প্রধান কার্যালয় বরানগরে অবস্থিত।
২০০১ সালের জনগণনা অনুসারে বরানগরের মোট জনসংখ্যা ২৫০,৬১৫। এর মধ্যে পুরুষ ৫৩ শতাংশ এবং মহিলা ৪৭ শতাংশ। বরানগরের গড় সাক্ষরতার হার ৮২ শতাংশ, যা জাতীয় গড় ৫৯.৫ শতাংশের তুলনায় অনেক বেশি। শহরে জনসংখ্যার ৮ শতাংশের বয়স ছয় বছরের নিচে।
ভারতের জাতীয় গুরুত্বসম্পন্ন পরিসংখ্যানবিদ্যা শিক্ষাকেন্দ্র ইন্ডিয়ান স্ট্যাটিস্টিক্যাল ইনস্টিটিউটসের প্রধান কার্যালয় বরানগরে অবস্থিত।
এছাড়া এই শহরের অন্যান্য গুরুত্বপূর্ণ শিক্ষা প্রতিষ্ঠানগুলি হল ব্রহ্মানন্দ কেশবচন্দ্র কলেজ, প্রশান্তচন্দ্র মহলানবিশ মহাবিদ্যালয় (পূর্বতন বনহুগলি কলেজ অফ কমার্স), বরানগর বিদ্যামন্দির, বরানগর রামকৃষ্ণ মিশন আশ্রম প্রাথমিক ও উচ্চ বিদ্যালয়, বরানগর নরেন্দ্রনাথ বিদ্যামন্দির, রাজকুমারী মেমোরিয়াল গার্লস স্কুল, বরানগর রামেশ্বর উচ্চমাধ্যমিক বিদ্যালয়, ভিক্টোরিয়া ইনস্টিটিউশন ইত্যাদি।
সি.পি.আই (এম) নেতা ও পশ্চিমবঙ্গ রাজ্যের প্রাক্তন মুখ্যমন্ত্রী প্রয়াত জ্যোতি বসুর নির্বাচন কেন্দ্র এই বরানগর। ১৯৭২ সাল পর্যন্ত জ্যোতি বসু এই কেন্দ্র থেকে বিধানসভা নির্বাচনে অংশ গ্রহণ করেছিলেন। বরানগর বিধানসভা কেন্দ্রের বর্তমান বিধায়ক হলেন তাপস রায় (তৃণমূল কংগ্রেস), তিনি ২০১১ ও ২০১৬ সালে এই কেন্দ্র থেকে বিধায়ক নির্বাচিত হন। আরএসপি-র মতীশ রায় ১৯৭৭, ১৯৮২, ১৯৮৭ ও ১৯৯১ সালে এই কেন্দ্র থেকে জয়ী হয়েছিলেন।
বরানগর বিধানসভা কেন্দ্রটি দমদম লোকসভা কেন্দ্রের অন্তর্গত।
আনন্দবিহার

আনন্দবিহার বাংলাদেশের অন্যতম সমৃদ্ধ ও প্রাচীন একটি প্রত্নতাত্ত্বিক নিদর্শন। এটি কুমিল্লা জেলার সদর উপজেলার অন্তর্গত কোটবাড়ি এলাকায় অবস্থিত। এই অঞ্চলটি প্রসিদ্ধ প্রত্নতাত্ত্বিক স্থান ময়নামতীর অন্তর্ভুক্ত। আসলে ময়নামতীতে আবিষ্কৃত প্রাচীন সৌধমালার মধ্যে আনন্দবিহার বৃহত্তম।
আনন্দবিহার এলাকার সর্ববৃহৎ পুকুরসহ সমগ্র আনন্দবিহার কমপ্লেক্সটি সপ্তম বা অষ্টম শতাব্দীর প্রথম দিকের কোন এক সময়ে নির্মিত হয়। ধারণা করা হয় দেব রাজবংশের তৃতীয় শাসক শ্রী আনন্দ দেব এটি নির্মাণ করেন।
ঠিকাদার এবং ইট ব্যবসায়িদের দ্বারা এই অঞ্চলটি অনেক ক্ষতিগ্রস্ত হয়। আরও ক্ষতিগ্রস্ত হতে পারতো যদি না ১৯৪৪ - ৪৫ খ্রিষ্টাব্দের মধ্যে এটি কর্তৃপক্ষের নজরে আসতো। অবশ্য এর পরও ময়নামতী সেনানিবাস তৈরির সময় বিহারটি বেশ ক্ষতিগ্রস্ত হয়। এর পর থেকে নিয়মিত খনন কাজ শুরু হয়। প্রাথমিক খননকাজের পর খননকাজ আর তেমন এগোয়নি। আনন্দবিহারের খননকাজ এখনও সম্পূর্ণ শেষ হয়নি। উত্তর সারির কয়েকটি কক্ষ এবং মাঝখানে অবস্থিত মন্দিরটির দক্ষিণ দিকের অংশবিশেষের খনন কাজ সম্পন্ন হয়েছে। তবে অনেক অংশেই খনন করা হয়নি।
এখন পর্যন্ত যতটুকু খননকাজ হয়েছে সে অনুসারে দেখা যায় এই বিহারের অভ্যন্তরে শালবণ বিহারের মত একটি সুবিশাল বিহারের কাঠামো রয়েছে। এই বিহারটি বর্গাকৃতির যার প্রতি বাহুর দৈর্ঘ্য ১৯৮ মিটা করে। এরকম মোট চারটি বাহু রয়েছে। প্রতিটি বাহুতে সুবিন্যস্ত সন্ন্যাসীদের কক্ষ রয়েছে। কক্ষগুলো একটি বিরাট ক্রুশ আকৃতির জাঁকালো মন্দিরের চারপাশ ঘিরে অবস্থান করছে। মন্দিরটি বিহারের খোলা আঙিনার মধ্যস্থলে অবস্থিত। এর উত্তরদিকের ঠিক মধ্যভাগে একটি প্রবেশদ্বার লক্ষ্য করা যায়, এটি বিহারের একমাত্র প্রবেশদ্বার। প্রবেশদ্বারটির বাইরের অংশ বৃহৎ পরিসরে গঠিত এবং বাইরের দিকে সম্প্রসারিত। সব মিলিয়ে বিহারটি শালবণ বিহারের চেয়ে বড় ও বিস্তৃত।
বিহারের বহিঃপ্রাচীরটি বেশ পুরু এবং দেখতে খুব সুন্দর। কারণ এর দেয়ালে অফসেট ও ছাঁচের তৈরি নকশা রয়েছে। ভেতরের বারান্দার দেয়ালও ছাঁচ দ্বারা অলংকৃত। ভেতরের এই দেয়ালটি নকশা করা ইট দ্বারা সুসজ্জিত। খননকাজে যে অংশগুলো আবিষ্কৃত হয়েছে, তা থেকে বোঝা যায় যে, এগুলো দীর্ঘ কাল ধরে ব্যবহৃত হয়ে এসেছে। বিশাল আকৃতির এই বিহারে প্রাপ্ত নিদর্শনের মধ্যে রয়েছে:
আশরাফপুর

আশরাফপুর বাংলাদেশের নারসিংদী জেলার শিবপুর উপজেলায় অবস্থিত একটি প্রত্নতাত্ত্বিক নিদর্শনসমৃদ্ধ গ্রাম। এই গ্রামের প্রত্নতাত্ত্বিক নিদর্শনের মূল প্রমাণ নিহিত রয়েছে এখান থেকে ১৮৮৫ সালে উদ্ধারকৃত দুটি তাম্রশাসন। মিঞা বক্‌স খাঁ নামক জনৈক ব্যক্তি এই গ্রাম থেকে লিপি দুটি উদ্ধার করেন। লিপির পাঠ অনুযায়ী খড়্গ‌ বংশের রাজা দেবখড়্গ‌ বৌদ্ধ সংঘ ও বিহারের জন্য ভূমি দান করেছেন বলে জানা যায়। এছাড়া এই গ্রামে মাটির নিচে প্রাচীন ইট ও প্রাচীরের অস্তিত্ব রয়েছে। ঊনবিংশ শতাব্দীর পর লোকজনের বসতি স্থাপন কারণে এখানে কোন পরিকল্পিত খনন কাজ চালানো সম্ভব হয়নি। প্রত্ন বিশেষজ্ঞদের মতে এখানে প্রাচীনকালে বৌদ্ধ বিহার এবং ধর্ম ও জ্ঞান চর্চার কেন্দ্র ছিল।
এই গ্রামে অবস্থিত একটি সুপ্রাচীন মসজিদের নাম আশরাফপুর মসজিদ। এই মসজিদ থেকে তুগরা রীতিতে উৎকীর্ণ একটি শিলালিপি উদ্ধার করা হয়, যা বর্তমানে বাংলাদেশ জাতীয় জাদুঘরে সংরক্ষিত আছে। এই লিপির পাঠ অনুযায়ী বাংলার সুলতান নাসিরুদ্দিন নুসরাত শাহের রাজত্বকালে ৯৩০ হিজরী সনে (১৫২৪ খ্রিষ্টাব্দ) দিলওয়ার খান মসজিদটি নির্মাণ করেন।
অনেক দিন কোন সংস্কার কাজ না হওয়ায় মসজিদটি ব্যবহারের অনুপযোগী হয়ে পড়ে। অবশেষে ১৮৯৭ সালে ভূমিকম্পে মসজিদটি সম্পূর্ণ ধ্বংস হয়ে যায়। পরিত্যক্ত মসজিদটি এক সময় জঙ্গলে আবৃত হয়ে পড়ে। ১৯৪০ সালে মওলানা সৈয়দ আলীর নেতৃত্বে এখানকার জঙ্গল পরিষ্কার করে মসজিদটি উদ্ধার করা হয়। তখনও এর মিহরাব ও দেয়ালের কিছু অংশ টিকে ছিল। এটি সুলতানি আমলের স্থাপত্য কৌশল অবলম্বনে নির্মিত। এর একটি ছোট গম্বুজও রয়েছে। পরবর্তীকালে এই একই স্থানে তিন গম্বুজবিশিষ্ট একটি নতুন মসজিদ নির্মাণ করা হয়।
কসমস (বই)

"'কসমস"(১৯৮০)' জ্যোতির্বিজ্ঞানী কার্ল সেগান রচিত একটি জনপ্রিয় বিজ্ঞান গ্রন্থ। বইটি একটি টিভি শো এর পাশাপাশি রচিত হয়, টিভি শোটিও কার্ল সাগানই পরিচালনা করেছিলেন। বইটিতে বিশ্ব সৃষ্টি ও এর রহস্যাবৃত বিষয়গুলো সহজ ভাষায় বিজ্ঞানের দৃষ্টিতে সাধারণ মানুষের বোঝার জন্য রয়েছে।
কসমস বইটি ৫০সপ্তাহ "পাবলিশার্স উইকলি বেস্ট সেলার" ও ৭০ সপ্তাহ "নিউ ইয়র্ক টাইমস বেস্ট সেলার" তালিকায় ছিল, এটা সেসময়ের সর্বাধিক বিক্রিত বিজ্ঞান বই। ১৯৮১ সালে বইটা হুগো পুরস্কার পায়। 
কসমস বইয়ে ১৩টি অধ্যায় আছেঃ
প্রোটিস্ট

আদ্যপ্রাণী বা প্রোটিস্টা (গ্রিক প্রোটিস্টন/প্রোটিস্টা - সবথেকে প্রথম) হল বিভিন্ন ধরনের সরল, ইউক্যারিওট, এককোষী, আণুবীক্ষণিক জীবের শ্রেণী যাদেরকে
ছত্রাক, প্রাণী বা উদ্ভিদ কোন বিভাগেই ফেলা যায় না।
হিন্দুস্তানী শাস্ত্রীয় সঙ্গীতে রাগের তালিকা

হিন্দুস্তানী শাস্ত্রীয় সঙ্গীতে ব্যবহৃত রাগগুলির তালিকা নিম্নে প্রদত্ত হল-
স্পার্টা

স্পার্টা (গ্রিক ভাষায় Σπάρτη, Sparte; ডোরিক ভাষায় Σπάρτα, Spártā) দক্ষিণ গ্রীসের একটি প্রাচীন শহরের নাম। সুপ্রাচীন কালে এটি একটি বিখ্যাত ডোরীয় গ্রিক সামরিক সাম্রাজ্য হিসেবে প্রতিষ্ঠিত ছিল। তখন এটি মূলত ল্যাকোনিয়ার অন্তর্গত ছিল। গ্রিসের কেন্দ্রীয় ল্যাকোনীয় সমতলের দক্ষিণে একেবারে শেষভাগে ইউরোটাস নদীর ডান তীরে স্পার্টা নগরী অবস্থিত।
একটি পৃথক শহর-স্টেট হিসেবে প্রতিষ্ঠিত স্পার্টার সৈন্যদের কঠোর অনুশীলন করানো হত। এজন্যই স্পার্টার সেনাদল তৎকালীন গ্রিসের সবচেয়ে দুর্ধর্ষ সেনাদল হিসেবে চিহ্নিত হয়ে থাকে। এথেনীয় এবং পারস্য সাম্রাজ্যের বিরুদ্ধে কয়েকটি গুরুত্বপূর্ণ বিজয় লাভের পর স্পার্টা নিজেকে গ্রিসের স্বাভাবিক রক্ষক হিসেবে ঘোষণা করে। ইউরোটাস নদীর তীরে অবস্থানের কারণে প্রাচীন কাল থেকেই স্পার্টা নগরীর একটি প্রাকৃতিক প্রতিরোধ বিদ্যমান ছিল। কারণ এর তিনদিক পর্বতশ্রেণী দ্বারা ঘেরা। একদিকে ছিল টেইগেটাস পাহাড়, যার উপর দিয়ে লেগদা গিরিপথ হয়ে আগ্রাসী বাহিনী আক্রমণ করতে পারত। এক্ষেত্রে তাদেরকে ল্যাকোনিয়া এবং পেলোপনেসাস অতিক্রম করতে হত। কিন্তু এই পথে স্পার্টান সৈন্যদের কর্তৃত্ব বজায় ছিল সবসময়। উপরন্তু এই শহর থেকে নিকটতম সমুদ্র বন্দর তথা জিথিয়াম বন্দরের দূরত্ব ছিল ২৭ কিলোমিটার। এ কারণে এই শহরটিকে অবরোধ করা ছিল দুঃসাধ্য কাজ।
ল্যামডা-সিডিএম নকশা

ল্যাস্ব্‌ডা-সিডিএম-এর পূর্ণরূপ ল্যাস্ব্‌ডা-কোল্ড ডার্ক ম্যাটার (Lambda-Cold Dark Matter) বা ল্যাম্বডা-শীতল অদৃশ্য বস্তু। যেহেতু এটি মহাজাগতিক ক্ষুদ্র তরঙ্গ পটভূমির পর্যবেক্ষণিক ব্যাখ্যা দেয়ার চেষ্টা করে, এবং মহাকাশ সম্প্রসারণের বৃহৎ-পরিসর গঠন পর্যবেক্ষণ ও সুপারনোভা পর্যবেক্ষণ প্রদান করে, তাই এটি কনকর্ডেন্স মডেল (concordance model) নামেও পরিচিত।
বেশীরভাগ আধুনিক মহাজাগতিক মডেলই মহাজাগতিক নীতির ওপর ভিত্তি করে প্রতিষ্ঠিত। এটি বলে যে, মহাবিশ্বে আমাদের পর্যবেক্ষণীয় স্থান (সাধারণ অর্থে পৃথিবী) অস্বাভাবিক বা বিশেষ নয়; পরযাপ্ত বৃহৎ ক্ষেত্রে সকল দিক ও সকল স্থান থাকে মহাবিশ্বকে একই রকম লাগে।
মহাবিশ্বের আকৃতি

মহাবিশ্ব বা বিশ্বব্রহ্মাণ্ডের আকৃতি ভৌত বিশ্বতত্ত্বের গবেষণার বিষয়। মহাবিশ্বের জ্যামিতি বর্ণনা করার একটি বিশেষ বিষয়কে এই নামে ডাকা হয়ে থাকে। এই জ্যামিতির মধ্যে মহাবিশ্বের স্থানীয় জ্যামিতি এবং ভৌগোলিক জ্যামিতি উভয়টিই অন্তর্ভুক্ত হয়। আকৃতিকে নগণ্য অর্থে দুই ভাগে ভাগ করা যেতে পারে: বক্রতা এবং টপোলজি, যদিও প্রকৃত অর্থে এটি বক্রতা ও টপোলজি উভয়কেই ছাড়িয়ে যায়। মহাবিশ্বের চতুর্মাত্রিক স্থান-কালের স্থানাঙ্ক নির্দেশ করার জন্য এই আকৃতি খুব গুরুত্বপূর্ণ।
মহাবিশ্বের গঠন দুটি কোণ থেকে পরীক্ষা করা যেতে পারে:
কাঠামো গঠন

কাঠামো গঠন () ভৌত বিশ্বতত্ত্বের একটি মৌলিক সমস্যা। মহাবৈশ্বিক মাইক্রোতরঙ্গ পটভূমি বিকিরণ পর্যবেক্ষণ করে মহাবিশ্ব সম্বন্ধে যা জানা গেছে, তা অনুসারে মহাবিশ্ব একটি উত্তপ্ত, ঘন, প্রায় সুষম একটি অবস্থা থেকে প্রায় ১৩.৭ বিলিয়ন বছর আগে যাত্রা শুরু করে। 
কিন্তু বর্তমানের আকাশের দিকে তাকালে আমরা বিভিন্ন মাপের কাঠামো দেখতে পাই, যাদের মধ্যে আছে তারা, গ্রহ, ছায়াপথ, ছায়াপথ স্তবক, ইত্যাদি এবং এদের মধ্যে বিদ্যমান বিশাল শূন্যতা। প্রায় সুষম আদি মহাবিশ্ব থেকে কী করে এগুলির উৎপত্তি হল? 
মহাবিশ্বের বর্তমান মডেলগুলি অনুসারে, দৃশ্যমান মহাবিশ্বের কাঠামো নিচের ধাপগুলি পার হয়ে গঠিত হয়েছে:
মহাবিশ্বের বৃহৎ-পরিসর গঠন

ভৌত বিশ্বতত্ত্বে বৃহৎ-পরিসর গঠন () বলতে মহাবিশ্বে পদার্থ ও আলোর সেইসমস্ত বিতরণকে বোঝায় যেগুলির আকার অত্যন্ত বৃহৎ, যাদেরকে এক বিলিয়ন আলোকবর্ষের স্কেলে পরিমাপ করা যায়।
লোহিত সরণ জরিপ এবং তড়িৎচুম্বকীয় বিকিরণের বিভিন্ন তরঙ্গদৈর্ঘ্যের পট্টির চিত্রণ থেকে মহাবিশ্বের কাঠামো সম্পর্কে অনেক তথ্য পাওয়া গেছে। কাঠামোটি ছোট থেকে বড়-র স্তরক্রম অনুসরণ করে। মহাবিশ্বের সবচেয়ে বড় কাঠামোগুলি হল অতিস্তবক এবং ছায়াপথ ফিলামেন্টগুলি; এগুলির চেয়ে বড় কোন অবিচ্ছিন্ন কাঠামো দেখতে পাওয়া যায় না। এই ব্যাপারটিকে বিশালত্বের সমাপ্তি (End of Greatness) আখ্যা দেওয়া হয়েছে।
এই অর্থে পর্যবেক্ষণযোগ্য শব্দটি একটি বস্তু থেকে আলো বা অন্যান্য তথ্য সনাক্ত করার আধুনিক প্রযুক্তির সক্ষমতা বা সনাক্ত করার মতো কিছু আছে কিনা তা বোঝায় না। এটি আলোর গতির দ্বারা তৈরি শারীরিক সীমা বোঝায়। কোন সংকেত আলোর চেয়ে দ্রুত ভ্রমণ করতে পারে না, তাই সেখানে একটি সর্বোচ্চ দূরত্ব (কণা দিগন্ত বলা হয়) যার বাইরে কিছুই সনাক্ত করা যায় না, কারণ সংকেতগুলি এখনও আমাদের কাছে পৌঁছাতে পারেনি। কখনও কখনও জ্যোতির্পদার্থবিদরা দৃশ্যমান মহাবিশ্বের মধ্যে পার্থক্য করেন, যার মধ্যে রয়েছে শুধুমাত্র পুনর্মিলনের পর থেকে নির্গত সংকেত (যখন হাইড্রোজেন পরমাণু প্রোটন থেকে তৈরি হয়েছিল এবং ইলেকট্রন এবং ফোটন নির্গত হয়েছিল) - এবং পর্যবেক্ষণযোগ্য মহাবিশ্ব, যার মধ্যে রয়েছে মহাজাগতিক সম্প্রসারণের শুরু থেকে সংকেত (বিগ ব্যাং) ঐতিহ্যগত ভৌত সৃষ্টিতত্ত্বে, আধুনিক সৃষ্টিতত্ত্বে মুদ্রাস্ফীতি যুগের সমাপ্তি)।
গণনা অনুসারে, বর্তমান চলমান দূরত্ব—যথাযথ দূরত্ব, যা বিবেচনায় নেয় যে আলো নির্গত হওয়ার পর থেকে মহাবিশ্ব প্রসারিত হয়েছে—এমন কণাতে যা থেকে মহাজাগতিক মাইক্রোওয়েভ ব্যাকগ্রাউন্ড রেডিয়েশন (CMBR) নির্গত হয়েছিল, যা দৃশ্যমান মহাবিশ্বের ব্যাসার্ধকে প্রতিনিধিত্ব করে। , প্রায় 14.0 বিলিয়ন পার্সেক (প্রায় 45.7 বিলিয়ন আলোকবর্ষ), যখন পর্যবেক্ষণযোগ্য মহাবিশ্বের প্রান্তে কমোভিং দূরত্ব প্রায় 14.3 বিলিয়ন পার্সেক (প্রায় 46.6 বিলিয়ন আলোকবর্ষ), প্রায় 2% বড়। পর্যবেক্ষণযোগ্য মহাবিশ্বের ব্যাসার্ধ তাই অনুমান করা হয় প্রায় 46.5 বিলিয়ন আলোকবর্ষ এবং এর ব্যাস প্রায় 28.5 গিগাপারসেক (93 বিলিয়ন আলোকবর্ষ, বা 8.8×1026 মিটার বা 2.89×1027 ফুট), যা সমান 880 yottameters পর্যবেক্ষণযোগ্য মহাবিশ্বের সমালোচনামূলক ঘনত্ব এবং ব্যাস ব্যবহার করে, মহাবিশ্বের সাধারণ পদার্থের মোট ভর প্রায় 1.5 × 1053 কেজি গণনা করা যেতে পারে। নভেম্বর 2018-এ, জ্যোতির্বিজ্ঞানীরা জানিয়েছেন যে এক্সট্রা গ্যালাকটিক ব্যাকগ্রাউন্ড লাইট (EBL) এর পরিমাণ ছিল 4 × 1084 ফোটন।
যেহেতু মহাবিশ্বের সম্প্রসারণ ত্বরান্বিত হচ্ছে, আমাদের স্থানীয় সুপারক্লাস্টারের বাইরে বর্তমানে সমস্ত পর্যবেক্ষণযোগ্য বস্তুগুলি ধীরে ধীরে লাল এবং ক্ষীণ আলো নির্গত করার সময়, সময়ের সাথে সাথে জমাটবদ্ধ হতে দেখা যাবে। উদাহরণস্বরূপ, 5 থেকে 10 পর্যন্ত বর্তমান রেডশিফ্ট z সহ বস্তুগুলি 4-6 বিলিয়ন বছরের বেশি সময় ধরে পর্যবেক্ষণযোগ্য থাকবে। উপরন্তু, বর্তমানে একটি নির্দিষ্ট কমোভিং দূরত্ব (বর্তমানে প্রায় 19 বিলিয়ন পার্সেক) অতিক্রম করে অবস্থিত বস্তু দ্বারা নির্গত আলো কখনো পৃথিবীতে পৌঁছাবে না।
তমোশক্তি

ভৌত বিশ্বতত্ত্বে তমোশক্তি বা গুপ্ত শক্তি বা কৃষ্ণ শক্তি বা অন্ধকার শক্তি (ইংরেজি: Dark energy) বলতে শক্তির অনুমানভিত্তিক একটি রূপ বোঝায় যা সমস্ত মহাশূন্য জুড়ে বিস্তৃত এবং মহাবিশ্বের সম্প্রসারণের হার বৃদ্ধিতে ভূমিকা রাখে। তমোশক্তির অস্তিত্ব অনুমান মহাবিশ্বের ক্রমবর্ধমান সম্প্রসারণের হার ব্যাখ্যার একটি জনপ্রিয় উপায়। বিশ্বতত্ত্বের বর্তমান আদর্শ মডেল তথা ল্যামডা-সিডিএম মডেলে তমোশক্তি মহাবিশ্বের তিন-চতুর্থাংশ ভর ও শক্তির উপস্থিতি ব্যাখ্যা করে।
ভৌত মহাজাগতমাণ এবং জ্যোতির্বিজ্ঞানে, অন্ধকার শক্তি একটি অজানা শক্তি যা মহাবিশ্বের সম্প্রসারণকে গতিশীল করে তোলার জন্য সমস্ত স্থানকে ছড়িয়ে দেওয়ার জন্য অনুমিত হয়। গাঢ় শক্তি ১৯৯০ সাল থেকে পর্যবেক্ষণ করে ব্যাখ্যা করার সবচেয়ে গ্রহণযোগ্য অনুমান হয় যে, মহাবিশ্ব একটি গতিশীল হারে প্রসারিত হচ্ছে।
কসমোলজির আদর্শ মডেলটি সঠিক বলে মনে করা হয়, বর্তমান পরিমাপ থেকে বোঝা যায় যে, অন্ধকার শক্তি বর্তমান দিনের বিশ্লেষণের মহাবিশ্বের মোট শক্তির ৬৮.৩% অবদান রাখে। অন্ধকার বিষয়বস্তুর ভর-শক্তি এবং সাধারণ (বারোনিক) পদার্থ যথাক্রমে ২৬.৮% এবং ৪.৯% অবদান রাখে, এবং নিউট্রিনো এবং ফোটনের মতো অন্যান্য উপাদানগুলি খুব ছোট পরিমাণে অবদান রাখে। গাঢ় শক্তি ঘনত্ব (~ ৭ × ১০-৩০ গ্রাম/সেমি ৩) খুব কম, সাধারণ বস্তুর ঘনত্ব বা ছায়াপথের মধ্যে অন্ধকার বিষয় তুলনায় অনেক কম। যাইহোক, এটি মহাবিশ্বের ভর-শক্তিকে প্রাধান্য দেয় কারণ এটি স্থান জুড়ে একক।
স্লোয়ান ডিজিটাল স্কাই সার্ভে

স্লোয়ান ডিজিটাল স্কাই সার্ভে () একটি প্রধান বহু-ফিল্টার চিত্রগ্রহণ ও বর্ণালীবীক্ষণিক লোহিত সরণ জরিপ, যা যুক্তরাষ্ট্রের নিউ মেক্সিকোর অ্যাপাচি পয়েন্ট মানমন্দিরে একটি ২.৫ মিটার ওয়াইড-অ্যাঙ্গল অপটিকাল টেলিস্কোপ ব্যবহার করছে। প্রকল্পটি আলফ্রেড পি স্লোয়ান ফাউন্ডেশন-এর নামে নামকরণ করা হয়েছে।
জরিপটি ২০০অ সালে শুরু হয় এবং এটির লক্ষ্য মহাকাশের ২৫%-এর মানচিত্র তৈরি করা। এই লক্ষ্যে এটি প্রায় ১০০ মিলিয়ন বস্তু এবং প্রায় ১ মিলিয়ন বস্তুর বর্ণালি পর্যবেক্ষণ করবে। মূল ছায়াপথ নমুনাটির মধ্যমা লোহিত সরণ ০.১।
২০০৬ সালে জরিপটি একটি নতুন পর্যায়ে প্রবেশ করে যার নাম দেওয়া হয়েছে SDSS-II। এই নতুন পর্যায়ের অংশ হিসেবে আমাদের নিজস্ব ছায়াপথের (Milky Way) গঠন ও তারার বিতরণের উপর পর্যবেক্ষণ চালানো হবে।
বুমেরাং পরীক্ষা

বুমেরাং পরীক্ষণ () তিনটি উপ-অর্বিটাল উচ্চ উচ্চতার বেলুন উড্ডয়নের মাধ্যমে আকাশের একাংশের মহাবৈশ্বিক মাইক্রোতরঙ্গ পটভূমি বিকিরণ পরিমাপ করে। এটিই ছিল প্রথম পরীক্ষা যাতে বড় আকারের ও উচ্চ স্পষ্টতাবিশিষ্ট মহাবৈশ্বিক মাইক্রোতরঙ্গ পটভূমির ছবি তৈরি করা সম্ভব হয়। এতে প্রায় ৪২,০০০ মিটার উচ্চতায় স্থাপিত একটি দূরবীক্ষণ যন্ত্র ব্যবহার করা হয় বলে বায়ুমণ্ডলে মাইক্রোতরঙ্গের শোষণ এড়ানো সম্ভব হয়। এর ফলে অর্থেরও প্রচুর সাশ্রয় হয়, তবে আকাশের কেবল ছোট একটি অংশ স্ক্যান করা সম্ভব হয়।
তিনটি উড্ডয়নের প্রথমটি ছিল ১৯৯৭ সালে উত্তর আমেরিকার উপর দিয়ে করা একটি পরীক্ষামূলক উড্ডয়ন। ১৯৯৮ ও ২০০৩ সালে পরবর্তী দুইটি উড্ডয়ন অ্যান্টার্কটিকার ম্যাকমার্ডো স্টেশন থেকে শুরু করা হয়। এটি মেরুদেশীয় ঘূর্ণন বায়ুপ্রবাহ ব্যবহার করে দক্ষিণ মেরুকে চক্কর দিয়ে ঘুরে আসে এবং ২ সপ্তাহ পরে মাটিতে নেমে আসে। এই ঘটনা থেকেই পরীক্ষণটির নাম বুমেরাং রাখা হয়েছে।
কসমিক ব্যাকগ্রাউন্ড এক্সপ্লোরার

কসমিক ব্যাকগ্রাউন্ড এক্সপ্লোরার () ছিল ভৌত বিশ্বতত্ত্বের জন্য নিবেদিত একটি কৃত্রিম উপগ্রহ। এটি এক্সপ্লোরার ৬৬ নামেও পরিচিত ছিল। এর লক্ষ্য ছিল মহাবিশ্বের মহাশূন্যীয় অণুতরঙ্গ পটভূমিক বিকিরণ (cosmic microwave background radiation বা CMB) অনুসন্ধান করা এবং মহাবিশ্ব সম্পর্কে আমাদের ধারণাকে সাহায্যকারী বিভিন্ন পরিমাপ গ্রহণ করা।
এই প্রকল্পটি মহাবিশ্বের মহাবিস্ফোরণ তত্ত্বকে শক্তিশালী করে। কোবে-র দুই প্রধান অনুসন্ধানী বিজ্ঞানী জর্জ স্মুট এবং জন ম্যাথার-কে ২০০৬ সালে পদার্থবিজ্ঞানে নোবেল পুরস্কার দেওয়া হয়। নোবেল পুরস্কার কমিটির মতে "the COBE-project can also be regarded as the starting point for cosmology as a precision science"। অর্থাৎ কোবে-র মাধ্যমেই ভৌত বিশ্বতত্ত্ব একটি পর্যবেক্ষণভিত্তিক বিজ্ঞানে পরিণত হয়।
আর্নো অ্যালান পেনজিয়াস

আরনো এলান পেনজিয়াস একজন মার্কিন পদার্থবিজ্ঞানী। তিনি মহাজাগতিক ক্ষুদ্র তরঙ্গ পটভূমি বিকিরণ আবিষ্কার করেন। এজন্য ১৯৭৮ সালে রবার্ট উড্রো উইলসনের সাথে যৌথভাবে পদার্থবিজ্ঞানে নোবেল পুরস্কার লাভ করেন।
হামদর্দ (ওয়াক্‌ফ) ল্যাবরেটরীজ

হামদর্দ ল্যাবরেটরিজ ভারতের একটি ইউনানি ফার্মাসিউটিক্যাল এবং খাদ্য কোম্পানি। এটি ১৯০৬ সালে দিল্লিতে হাকিম হাফিজ আবদুল মজিদ দ্বারা প্রতিষ্ঠিত হয়েছিল এবং ১৯৪৮ সালে এটি ওয়াকফ (অলাভজনক ট্রাস্ট) হয়ে ওঠে এটি দাতব্য শিক্ষামূলক ট্রাস্ট হামদর্দ ন্যাশনাল ফাউন্ডেশনের সাথে সংযুক্ত।
হামদর্দ ল্যাবরেটরিজ ১৯০৬ সালে দিল্লিতে হাকিম হাফিজ আব্দুল মজীদ ও আনসারুল্লাহ তাবানির দ্বারা প্রতিষ্ঠিত হয়। তারা উভয়েই ইউনানি চিকিৎসাশাস্ত্রের অভিজ্ঞ ছিলেন। "হামদর্দ" (উর্দু: ہمدرد) একটি ফারসি শব্দ, যার অর্থ "দুঃখে সাথি" বা "দুঃখভোগের সঙ্গী"।
হাকিম হাফিজ আব্দুল মজীদ ১৮৮৩ সালে আধুনিক উত্তরপ্রদেশের পিলভিট শহরে শেখ রহিম বখশ-এর পরিবারে জন্মগ্রহণ করেন। তিনি সম্পূর্ণ কোরআন শরীফ মুখস্থ করেন বলে জানা যায়। এছাড়াও, তিনি উর্দু ও ফারসি ভাষার উৎপত্তি নিয়ে পড়াশোনা করেন। পরে তিনি ইউনানি চিকিৎসাশাস্ত্রে সর্বোচ্চ ডিগ্রি অর্জন করেন।
হাকিম হাফিজ আব্দুল মজীদ এক সময় হাকিম জামাল খানের সঙ্গে পরিচিত হন, যিনি ভেষজ উদ্ভিদ নিয়ে আগ্রহী ছিলেন এবং ঔষধি গাছ চিনতে পারার জন্য সুপরিচিত ছিলেন। স্ত্রীর পরামর্শে, ১৯০৬ সালে দিল্লির হাউজ ক্বাযিতে তিনি একটি ভেষজ দোকান স্থাপন করেন এবং সেখানেই ওষুধ তৈরি শুরু করেন। ১৯২০ সালের মধ্যে ছোট সেই দোকানটি একটি পূর্ণাঙ্গ উৎপাদন কেন্দ্রে পরিণত হয়।
প্রতিষ্ঠাতার ১৯২২ সালে মৃত্যু হলে, তার স্ত্রী রাবেয়া বেগম ও দুই পুত্র ‘হামদর্দ ট্রাস্ট’ গঠন করেন, যার লক্ষ্য ছিল মুনাফার ৮৫ শতাংশ জনকল্যাণমূলক কাজে ব্যয় করা। তার ছেলে হাকিম আব্দুল হামিদ মাত্র চৌদ্দ বছর বয়সে হামদর্দ ল্যাবরেটরিজের দায়িত্ব গ্রহণ করেন। পরে তার ছোট ভাই হাকিম মুহাম্মদ সাঈদ এতে যোগ দেন এবং ১৯৪৮ সালে তিনি পাকিস্তানে গিয়ে করাচিতে হামদর্দ পাকিস্তান প্রতিষ্ঠা করেন।
১৯৬৪ সালে ‘হামদর্দ ফাউন্ডেশন’ প্রতিষ্ঠা করা হয়, যার মাধ্যমে কোম্পানির সমস্ত মুনাফা সমাজের কল্যাণে ব্যয় করা হয়।
হামদর্দ ল্যাবরেটরিজের দুটি উৎপাদন কারখানা রয়েছে—একটি গাজিয়াবাদ, উত্তরপ্রদেশে এবং অন্যটি মানেসর, হরিয়ানায়।
কোম্পানির ৫০০ টিরও বেশি প্রাকৃতিক এবং ভেষজ-ভিত্তিক পণ্য রয়েছে। এর কিছু পরিচিত পণ্য হল শরবত রুহ আফজা , সাফি , পাচনৌল, রোগান বাদাম শিরিন, সুয়ালিন, জোশিনা এবং সিনকারা।
বিবিসি থার্ড প্রোগ্রাম

বিবিসি থার্ড প্রোগ্রাম হল বিবিসির তৃতীয় আন্তর্জাতিক বেতার সম্প্রচার সার্ভিস। এটি ১৯৪৬ সালে প্রতিষ্ঠিত হয় এবং পরবর্তীতে ১৯৭০ সালে বিবিসি বেতার ৩ নামে পরিচিতি লাভ করে।
বিবিসি রেডিও থ্রি এর অনুষ্ঠানমালার মধ্যে রয়েছে ইউরোপীয় শাস্ত্রীয় সঙ্গীত, অপেরা, জ্যাজ, বিশ্ব সঙ্গীত, নাটক, সাংস্কৃতিক অনুষ্ঠান, ইত্যাদি।। ব্রিটিশ সুরকার ও গীতিকারেরা নতুন সঙ্গীতের জন্য এই বেতারকেন্দ্রটিকে বিশ্বের সবচেয়ে গুরুত্বপূর্ণ বেতারকেন্দ্র হিসাবে গন্য করেন। 
২০০৯ সালে রেডিও থ্রি সনি রেডিও একাডেমির যুক্তরাজ্যের স্টেশন অফ দ্য ইয়ার গোল্ড অ্যাওয়ার্ড লাভ করে।</ref>
গাণিতিক যুক্তিবিজ্ঞান

গাণিতিক যুক্তি হল গণিতের মধ্যে আনুষ্ঠানিক যুক্তিবিদ্যার অধ্যয়ন। প্রধান সুবারিয়ার মধ্যে রয়েছে মডেল থিওরি, প্রুফ থিওরি, সেট থিওরি এবং রিকারশন থিওরি (কম্পিউটিবিলিটি থিওরি নামেও পরিচিত)। গাণিতিক যুক্তিবিদ্যায় গবেষণা সাধারণত যুক্তির আনুষ্ঠানিক সিস্টেমের গাণিতিক বৈশিষ্ট্য যেমন তাদের অভিব্যক্তিমূলক বা ডিডাক্টিভ শক্তিকে সম্বোধন করে। যাইহোক, এটি সঠিক গাণিতিক যুক্তি চিহ্নিত করতে বা গণিতের ভিত্তি স্থাপনের জন্য যুক্তির ব্যবহারও অন্তর্ভুক্ত করতে পারে।
এর সূচনা থেকে, গাণিতিক যুক্তি উভয়ই অবদান রেখেছে এবং গণিতের ভিত্তি অধ্যয়নের দ্বারা অনুপ্রাণিত হয়েছে। এই গবেষণাটি 19 শতকের শেষের দিকে জ্যামিতি, পাটিগণিত এবং বিশ্লেষণের জন্য স্বতঃসিদ্ধ কাঠামোর বিকাশের সাথে শুরু হয়েছিল। 20 শতকের গোড়ার দিকে এটি ভিত্তিগত তত্ত্বের সামঞ্জস্য প্রমাণ করার জন্য ডেভিড হিলবার্টের প্রোগ্রাম দ্বারা আকৃতি পেয়েছিল। কার্ট গোডেল, গেরহার্ড জেন্টজেন এবং অন্যান্যদের ফলাফলগুলি প্রোগ্রামের আংশিক রেজোলিউশন প্রদান করেছে এবং ধারাবাহিকতা প্রমাণের সাথে জড়িত সমস্যাগুলিকে স্পষ্ট করেছে৷ সেট তত্ত্বের কাজ দেখিয়েছে যে প্রায় সমস্ত সাধারণ গণিতকে সেটের ক্ষেত্রে আনুষ্ঠানিক করা যেতে পারে, যদিও কিছু উপপাদ্য রয়েছে যা সেট তত্ত্বের জন্য সাধারণ স্বতঃসিদ্ধ সিস্টেমে প্রমাণ করা যায় না। গণিতের ভিত্তির সমসাময়িক কাজগুলি প্রায়শই গণিতের কোন অংশগুলিকে নির্দিষ্ট আনুষ্ঠানিক সিস্টেমে আনুষ্ঠানিক করা যেতে পারে তা প্রতিষ্ঠিত করার উপর ফোকাস করে (যেমন বিপরীত মাদুরে
গাণিতিক যুক্তিবিজ্ঞান () গণিতের একটি শাখা যেখানে সেট, সংখ্যা, প্রমাণ, গণনা, ইত্যাদি মৌলিক গাণিতিক ধারণাগুলি কীভাবে বিধিগত ব্যবস্থাসমূহে সংকেতায়িত (encoded) হয়, তা নিয়ে আলোচনা করা হয়।
গাণিতিক যুক্তিবিজ্ঞানকে সাধারণত কিছু উপশাখায় ভাগ করা হয় যেমন মডেল তত্ত্ব, প্রমাণ তত্ত্ব, সেট তত্ত্ব, পুনরাবৃত্তি তত্ত্ব, ইত্যাদি। গাণিতিক যুক্তিবিজ্ঞানের গবেষণা গণিতের ভিত্তির গবেষণায় অবদান রেখেছে।
গাণিতিক যুক্তিবিজ্ঞানকে ইংরেজিতে পূর্বে symbolic logic ও metamathematics নামেও ডাকা হত।
কম্পিউটার বিজ্ঞানের অনেক আদি প্রবক্তারা ছিলেন গণিতবিদ ও যুক্তিবিদ।
কম্পিউটার বিজ্ঞানের অধীত গণনীয়তা তত্ত্ব গাণিতিক যুক্তিবিজ্ঞানে অধীত গণনীয়তা তত্ত্বের সাথে ঘনিষ্ঠভাবে সম্পর্কিত, তবে এদের লক্ষ্যের পার্থক্য আছে। কম্পিউটার বিজ্ঞানীরা বাস্তব প্রোগ্রামিং ভাষা ও বাস্তবায়নযোগ্য গণনীয়তার ওপর জোর দেন, অন্যদিকে গাণিতিক যুক্তিবিজ্ঞানীরা সাধারণত একটি তাত্ত্বিক ধারণা হিসেবে গণনীয়তা নিয়ে কাজ করেন এবং অ-গণনীয়তা নিয়েও কাজ করেন।
কুদরাত-এ-খুদা শিক্ষা কমিশন, ১৯৭২

প্রাচীন শিক্ষাব্যবস্থার পরিবর্তন এবং স্বাধীন সার্বভৌম বাংলাদেশের উপযোগী সমাজগঠনমূলক একটি সার্বিক শিক্ষাব্যবস্থার রুপরেখা প্রণয়নের উদ্দেশ্যে গণপ্রজাতন্ত্রী বাংলাদেশ সরকার কর্তৃক গৃহীত প্রস্তাব অনুযায়ী ১৯৭২ সালের ২৬ জুলাই গঠিত 'জাতীয় শিক্ষা কমিশন' প্রনীত সুপারিশমালা। এই কমিশনের সভাপতি ছিলেন ড.কুদরাত-এ-খুদা। তার নাম অনুসারে পরবর্তিকালে রিপোর্টির নাম রাখা হয় ' ড.কুদরাত-এ-খুদা শিক্ষাকমিশন রিপোর্ট'। এটি প্রকাশিত হয় ১৯৭৪ সালের মে মাসে ' বাংলাদেশ শিক্ষা কমিশন রিপোর্ট' নামে। এতে পরিশিষ্ট বাদে ৩৬ তি অধ্যায় ছিল এবং পৃষ্ঠা সংখ্যা ছিল মোট ৪৩০।
৩৬ টি অধ্যায়ের শিরোনাম হলোঃ